Elemente de stilistică muzicală OBIECTUL DISCIPLINEI, CONSIDERAŢII GENERALE DESPRE NOŢIUNILE DE STIL ŞI LIMBAJ STATUTUL ŞI LOCUL STILISTICII ÎNTRE DISCIPLINELE CONSACRATE STUDIULUI RAMURILOR ARTISTICE Stilistica este disciplina ce se ocupă cu studiul aspectelor legate de stil şi este îndeobşte aplicată artei în general, sau unei ramuri anume a acesteia Ansamblul de concepte şi noţiuni cu caracter general, care îşi dovedesc validitatea sau aplicabilitatea în oricare dintre domeniile artistice concrete constituie reperele unei teorii generale a stilisticii Reflectarea acestora în strânsă legătură cu aspectele distincte ale fiecăruia dintre domeniile artistice particulare constituie obiectul stilisticilor speciale (literară, muzicală, arhitectonică, etc) Stilul, într-o încercare de definiţie cât mai succintă şi generală, ar desemna modalitatea specifică de utilizare a unui limbaj Etimologic noţiunea derivă de la cuvântul „stylus“ ce desemna în antichitate ustensila cu care scribul (cunoscătorul scrierii) zgâria semnele sale pe tăbliţele din argilă sau din ceară Caligrafia păstrează până în zilele noastre spiritul acestei accepţiuni primare, prin stilurile sale – scrierea cursivă, scrierea rondă, etc Evoluţia firească a termenului de la un sens propriu la unul figurat se înregistrează mai întâi în domeniul exprimării prin cuvânt – fie în scris, fie în practica vorbirii Vechea disciplină a retoricii, arta vorbirii convingătoare (extinsă şi la exprimarea în scris), stabilea trei nivele ale stilului: inferior (humilis), mediu (mediocrus) şi sublim (grans), aceste nivele corespunzând unei anumite ierarhii operate asupra genurilor literare Treptat, noţiunea de stil se impune ca o categorie estetică de o factură şi o importanţă aparte, ceea ce face ca tendinţa sa de emancipare să se facă tot mai mult simţită, conducând la conturarea unei discipline dedicate studiului complexităţii acestei noţiuni În paralel cu această evoluţie pe planul gândirii elevate, este de remarcat o proliferare deosebită a utilizării şi înţelesurilor atribuite noţiunii şi sferei sale aferente, atât în numeroasele domenii specializate cât şi în zona limbajului de zi cu zi În legătură cu diversele modalităţi de exprimare, prin cuvânt distingem o varietate de sintagme curente, ca de exemplu: stil literar, poetic, academic, jurnalistic, ştiinţific, oral, colocvial, argotic Termenul este în mod firesc predispus conectării cu un mare număr de determinative, atât în ce priveşte uzul său în limbajul comun, cât şi în cel specializat: astfel stilul poate fi original, electic, epigonic, îngrijit, elegant, direct, concis, aforistic, laconic, împodobit, căutat, declamatoriu, emfatic, preţios, dar şi semidoct, de mahala, etc Nu trebuie neglijată nici extensia noţiunii de stil asupra particularităţilor caracteristice ale unei structuri, civilizaţii, epoci, activităţi, ş a De la stilul arhitectonic la stilurile ce diferenţiază diferite activităţi sportive – stilurile de înot sau de ridicare a greutăţii de pildă – plaja sensurilor este mai mult decât considerabilă Mai mult decât atât, noţiunea de stil este foarte insistent asociată cu aspecte pe cât de efemere pe atât de omniprezente precum cele supuse modei – stil vestimentar, stilul pieptănăturii (termenul de „hair stylist“ folosit pentru banala meserie de coafor este 4 ELEMENTE DE STILISTICĂ MUZICALĂ semnificativ) sau chiar într-o accepţiune mai pretenţios-integratoare ca aceea de stil de viaţă (life-style) La acest nivel noţiunea este copios exploatată de mecanismele societăţii de consum care, prin intermediul elitelor mondene, stimulează şi orientează în folosul propriu orientările stilistice de masă şi desele schimbări de direcţie ale acestora în cam toate domeniile vieţii cotidiene Revenind la definiţia succintă a stilului, vom formula câteva consideraţii asupra limbajului Încercând să definim aria noţională a termenului, prima conexiune pe care o facem ne plasează firesc în perimetrul exprimării prin cuvânt Conceptul de limbaj cunoaşte însă extrapolări numeroase, din domeniul limbii în toate celelalte domenii de exprimare, artistice sau ştiinţifice Se impune deci să luăm în considerare noţiunea de limbaj într-un sens mai larg, care să permită referirea adecvată la domeniul nostru specific, cel muzical – sau după caz la oricare dintre celelalte domenii de aplicabilitate (nu trebuie scăpat din vedere faptul că există o intensă comunicare între domeniile artistice distincte în ceea ce priveşte definirea elementelor de stil şi de teorie a stilului) Limbajul ar constitui aşadar un sistem coerent de elemente înzestrate cu un anumit sens şi/sau o anumită funcţie ce le face apte de a fi purtătoare ale unei informaţii transmisibile, şi ca atare slujind la realizarea comunicării, fie aceasta lingvistică sau non-lingvistică Limbajul operează în cadrul unui registru de elemente perceptibile şi/sau inteligibile – de natură sonoră, gestuală, plastică, obiectuală, noţională, simbolică – asupra cărora se aplică algoritmi de supraordonare morfologică şi sintactică, în acord cu principiile unei logici implicite şi de natură specifică, rezultatul fiind edificarea unei forme finite a comunicării Fie şi la un mod extrem de simplist, putem privi prin această prismă a limbajului utilizat cele mai diverse item-uri ale comunicării din diferite domenii, de la Teorema lui Pitagora la Teoria relativităţii, de la formele simple ale algebrei la sofisticatele limbaje de programare din lumea computerelor, de la picturile rupestre din peştera Altamira la „Gioconda“ lui Leonardo da Vinci, de la o casă din Muzeul Satului la palatul Versailles sau Catedrala San Pietro din Roma, de la o colindă românească la o simfonie de Beethoven sau Brahms, de la un joc de doi din Bihor la o coregrafie de Béjart Lăsând la o parte de acum consideraţiile referitoare la domeniul comun sau la cel ştiinţific, ne vom orienta în continuare sper problematica limbajelor artistice Atât materialitatea lor cât şi algoritmii morfologici şi sintactici ce se aplică acestora implică prezenţa unor tehnologii de elaborare, tehnologii ce sunt desigur specifice fiecărui domeniu artistic în parte Studiul şi deprinderea de folosire a acestor tehnologii specifice constituie de fapt principala preocupare în procesul de învăţare aferent domeniilor artei Pentru muzică disciplinele „tehnologice“ sunt reprezentate în principal de teoria muzicii, armonie, contrapunct şi forme muzicale – cărora li se pot adăuga disciplinele legate de tehnica scriiturii – disciplinele indispensabile pe de o parte înţelegerii superioare a fenomenului muzical, iar pe de altă parte implicării creatoare sau interpretative în acest fenomen Creaţia artistică în general – creaţia muzicală nefăcând excepţie – îşi propune să realizeze mai mult decât o simplă comunicare; ţelul realizării obiectului artistic este acela de a împărtăşi o viziune fundamental expresivă, expresia fiind rezultatul unei ELEMENTE DE STILISTICĂ MUZICALĂ 5 intenţii exprese a creatorului de artă, condiţionată de o inerentă aspiraţie estetică La acest pol superior al studiilor despre artă e află disciplina esteticii, care pornind de la definiţia frumosului, dezvoltă un evantai de categorii de mare generalitate şi subtilitate, prin care se străduieşte să circumscrie esenţa artei, a raporturilor ei cu realitate şi a receptării ei Din cele expuse până aici se poate aprecia că locul stilisticii în acest tablou se situează între ansamblul compact al disciplinelor tehnologice şi domeniul esteticii La nivelul tehnologiei urmărim un „proces de producţie“, la nivel stilistic ni se revelează configuraţia particulară a produsului artistic, iar la nivel estetic valorizăm acest produs Altfel spus, stilul se regăseşte pe o poziţie intermediară între limbaj şi mesaj, fiind legat astfel de configurarea a ceea ce poate fi caracterizat ca specific al rostirii (formularea aparţine prof dr Valentin Timaru) Am menţionat mai sus existenţa acelei problematici şi terminologii ce se situează pe un plan general, comun mai multor ramuri ale artei, ceea ce ar constitui o stilistică generală, alături de care se particularizează disciplinele adecvate fiecărei ramuri artistice în parte, stilisticile particulare În ceea ce priveşte muzica, avem de a face cu o situaţie aparte, pornind de la faptul că, în cazul muzicii culte, comunicarea operei muzicale către publicul receptor se realizează prin intermediul unei verigi obligatorii, înalt specializate, aceea a interpretului Ca atare, stilistica muzicală se diferenţiază prin două unghiuri de abordare, stilistica creaţiei şi stilistica interpretării Obiectul paginilor de faţă este constituit cu precădere din problematica stilisticii creaţiei 6 ELEMENTE DE STILISTICĂ MUZICALĂ DETERMINANTELE STILULUI Concluzia expusă în capitolul precedent sugerează, în aparenţă, o situaţie relativ simplă; la o examinare mai atentă însă vom discerne o serie de determinante ce concură la configurarea stilului, pe care vom încerca să le identificăm în continuare O primă determinantă de natură foarte generală o constituie factorul funcţionalităţii Fenomenul muzical (ca şi toate celelalte domenii artistice de altfel) manifestă o puternică inserţie socio-antropologică, marcată de funcţionalităţi cu atât mai bine conturate cu cât stadiul de dezvoltare istorică sau mediul de exprimare este mai apropiat de primitiv (folclorul, ca şi întinse zone ale muzicii de consum, prezintă aspecte concludente în acest sens) Pe măsura dezvoltării istorice şi sociale, se creează medii şi forme de manifestare artistică ce devin progresiv tot mai complexe, acestea determinând parcurgerea unor stadii funcţionale succesive, de la nivel primar la nivel secundar şi mai departe; o astfel de evoluţie tinde să plaseze chestiunea funcţională pe planuri tot mai subtile ce culminează cu concepte ca „artă pentru artă“ sau, mai nou, cele cu tendinţele radical avangardiste, ce trec în mod deliberat într-un plan secundar accesibilitatea ca una dintre condiţiile comunicării În interiorul acestei problematici a funcţionalităţii se poate circumscrie legătura între stil şi gen artistic, cerinţele prezentate de diversele genuri putând adesea să determine elemente stilistice comune sau asemănătoare Teoria după care formele şi genurile muzicale evoluează dintr-un număr restrâns şi bine determinat de surse (după teoreticianul german Helmut Degen: psalmodia, cântecul, dansul, improvizaţia) porneşte în esenţă de la observarea unui principiu de funcţionalitate şi urmăreşte îndelungatele evoluţii istorice pe care aceste surse le parcurg, evidenţiind drept unul dintre procesele fecunde ale acestei evoluţii tocmai stilizarea O altă condiţionare elementară, dar esenţială, plasată îndeobşte dincolo de marginile câmpului de percepţie cotidian al artistului creator de operă (şi implicit de stil) este constituită de factorii timp şi spaţiu Pe de o parte, aici se includ caracteristicile complexe ce integrează stilul unui fundal istoric şi unui loc geografic, cu tot ceea ce ţine de elementele de civilizaţie social-materială şi de raportare la anumite tradiţii Pe de altă parte, acestor condiţionări li se adaugă determinante abisale ce sunt ataşate subconştientului colectiv, rasial, etnic, religios, etc Toate aceste determinante, în interacţiunea loc extrem de complexă şi sensibilă, configurează nu numai un „spirit al timpului“, dar şi un „orizont stilistic“ (despre care rosteşte lucruri fundamentale poetul şi gânditorul român Lucian Blaga, în studiul „Orizont şi stil“ din Trilogia culturii) În alchimia ce generează subtila esenţă a stilului ne reţine atenţia o definiţie remarcabilă a teoreticianului literar Georges Louis Buffon (secolul XIX), adesea citată într-o formă laconică dar infinită în sensuri: „Le style c’est l’homme“ – Stilul este omul (formularea completă este „Les faits matière de la science, sons hors de l’homme, le style, c’est l’homme même“) Se implică în această formulare ideea că individualitatea ELEMENTE DE STILISTICĂ MUZICALĂ 7 creatorului, expresie a ceea ce am putea defini drept eu-l profund, este în fond cheia întregii problematici a stilului, el este acela ce se ridică, prin expresie artistică, de la individ la umanitate Iar expresia artistică autentică este inevitabil purtătoare de stil Creatorul este acela ce pune în joc, prin filtrul propriei conştiinţe, a capacităţilor sale de asimilare, reflectare şi invenţie întreg ansamblul factorilor de natură intenţională, operând la nivelul conştientului – cerinţa funcţională/genuistică, meşteşugul tehnologic, aspiraţia estetică – cu cei de natură non-intenţională, operând la nivelul subconştientului – spiritul timpului, orizontul stilistic, eu-l profund – pentru a crea opera de artă validă, semnificativă, aptă să înfrunte trecerea timpului Odată relevate aceste aspecte, încercăm să sintetizăm tabloul condiţionărilor fundamentale enumerate până aici, cu principalele lor caracteristici: Condiţionările de natură funcţională-genuistică, manifestare în sfera conştientului şi a unei relative obiectivităţi Condiţionările temporal-spaţiale (istorice), cu o dublă componentă: pe de o parte opţiunea conştientă în raport cu tradiţia, pe de alt parte o subsumare inevitabilă la spiritul timpului, operând la un nivel sub-conştient Legat de datele concrete temporal-spaţiale se operează şi procesul de selecţie a procedeelor tehnologice – stileme şi „tabu“-uri Aspiraţia estetică, factor intenţional şi personal, în strânsă legătură cu coordonatele eu-lui profund, factor non-intenţional complex, determinat de date psihologice abisale şi individuale Putem considera factorii enumeraţi mai sus drept factori formativi, care determină în mod inevitabil fizionomia stilistică a unui autor Acestora li se pot adăuga aşa-numiţii factori de interferenţă, care pot juca la rândul lor un rol în acest sens, ca urmare a unor cerinţe exterioare solicitante, dar nu obligatoriu satisfăcute: Ideologia, care formulează adesea cerinţe provenind dintr-un anumit înţeles dat funcţionalităţii, şi care poate influenţa opţiuni stilistice Piaţa, cu o acţiune încă mai puternică decât a ideologiei, mai intim legată de mecanismele funcţionalităţii, şi care se află într-o extrem de dinamică dialectică a cererii şi ofertei în domeniul artistic, unde pe de o parte creatorul modelează piaţa, iar pe de altă parte cerinţele pieţei pot impune creatorului opţiuni determinate Moda, în strânsă legătură cu piaţa, dar şi cu alte considerente de natură preponderent identitar-socială, exercită la rândul său o influenţă deloc neglijabilă în ceea ce priveşte opţiunile momentane ale artiştilor Sintetizând putem conchide că stilul reflectă în mod fundamental o atitudine spirituală, cu toate nivelele şi implicaţiile sale 8 ELEMENTE DE STILISTICĂ MUZICALĂ DESPRE TEORIE ŞI TERMINOLOGIE VOCABULARUL STILISTICII ŞI PROIECŢIA PARAMETRULUI „STIL“ ÎN PERIODIZAREA ISTORIEI ARTELOR ÎN GENERAL ŞI A MUZICII ÎN PARTICULAR Teoria – formă superioară a cunoaşterii ştiinţifice care mijloceşte reflectarea realităţii Ansamblu sistematic de idei, ipoteze, legi şi concepte care descriu şi explică fapte şi evenimente privind anumite domenii şi categorii de fenomene (DEX) Ce înseamnă aplicarea acestor definiţii domeniului artei în general şi muzicii în special? Înseamnă în primul rând angajarea gândirii pe un front mai larg decât acela al strictei specialităţi, astfel încât aceasta să îmbrăţişeze pe cât posibil totalitatea aspectelor legate de domeniul în cauză, de la cele privind materialul (sunetul, în cazul muzicii), modalităţile specifice de utilizare, multitudinea alcătuirilor şi legităţile acestora, până la strategiile logice implicate de viziunea amplă asupra inserţiilor istorice, interdisciplinare, comunicaţionale, ş a Pentru ca teoria şi teoretizarea să fie posibile, fenomenele studiate şi toate componentele lor trebuie să fie denumite Limba reprezintă mediul specific de exprimare a proceselor gândirii, iar termenii, cuvintele cu valoare noţională, sunt instrumente ale acestei gândiri Dintr-o asemenea perspectivă, acordăm terminologiei o importanţă considerabilă în demersul informării, relatării, ordonării, clarificării şi reflexiei ce însoţesc în mod necesar studiul coerent al oricărei problematici Spre deosebire de domeniile ştiinţelor exacte, unde termenii odată definiţi au tendinţa de a dobândi o valabilitate şi un caracter univoc ce se plasează în afara temporalităţii, unde noţiunile se definesc şi redefinesc, evoluează şi se adaptează, se nasc şi cad în desuetudine, adoptă accepţiuni diverse – domeniul nefiind scutit de primejdia confuziei în ciuda eforturilor depuse înspre edificarea unei coerenţe sistematice după modelul ştiinţei Două exemple: sinfonia, din antichitate (unde însemna pur şi simplu melodie, structură sonoră în care sunetele sunt coordonate de un principiu integrator superior), în baroc (unde însemna piesă muzicală pentru un ansamblu de instrumente sau, mai abstract, pentru un număr de voci polifonice), în continuare desemna mişcarea instrumentală cu care se deschidea un spectacol de operă, respectiv uvertura, evoluând în clasicism la definirea unui gen instrumental- orchestral de sine stătător, multipartit (în paralel cu modificarea ortografiei) şi dezvoltând adjectivul „simfonic“ cu referire la ansamblul orchestral ca atare şi scriitura specifică acestuia, şi mai târziu substantivul „simfonizare“ cu referire la tehnici specifice de construcţie a discursului muzical evoluând din gândirea edificată de genul simfoniei Alt exemplu ar fi termenul de sintaxă, care este utilizat pe de o parte în analiza şi definirea structurării discursului muzical în forme specifice prin modalitatea de îmbinare funcţională a etapelor, secţiunilor de discurs pentru a forma un întreg coerent, iar pe de altă parte, într-o accepţie destul de răspândită la noi în ţară prin studiile subtile ale compozitorului Ştefan Niculescu, sintaxa este chemată să desemneze modalităţile distincte de organizare a discursului sonor pe planuri ELEMENTE DE STILISTICĂ MUZICALĂ 9 simultane (mododia1, omofonia2, polifonia3, eterofonia4) Iată două exemple de amploare diferită, unul de mare generalitate şi notorietate, altul ţinând de un fenomen local, care sugerează în egală măsură caracterul viu al elaborării terminologice Cercetătorul german Hans Heinrich Eggenbrecht, în remarcabila sa scriere Muzica în Apusul Europei Procese şi staţiuni în Evul Mediu până în zilele noastre remarcă referitor la această situaţie: „Este o importantă sarcină a scrierilor despre muzică să urmărească şi să clarifice înţelesul cuvintelor de specialitate în stadiile şi transformările lor istorice pentru a comunica cititorului noţiunile în contextul lor şi pentru a face înţeles potenţialul lor de semnificaţie în mod adecvat “ Muzica deţine căile sale specifice de comunicare, ce nu au nevoie de suportul limbii pentru a se valida – acesta fiind un fapt dovedit, chiar şi în cazul muzicii vocale cu text Această situaţie nu diminuează însă cu nimic importanţa, adesea determinată, a limbii în evoluţia diverselor ramuri ale artelor, prin constituirea teoriilor specifice ale acestora Teoriile denumesc, ordonează, contribuie la stocarea şi transmiterea experienţei şi stimulează enorm progresul, descătuşând limitele impuse de experienţa acumulabilă în spaţiul unei singure vieţi, oricât de extraordinară ar fi aceasta Pentru muzică, teoria include şi inventarea şi perfecţionarea continuă a sistemelor de notaţie, care sunt piatră de temelie la baza dezvoltării (în Europa) a unei practici multivocale de neimaginat pe alte căi, precum şi elaborarea şi perfecţionarea unei terminologiei specifice variilor aspecte ale fenomenului muzical Aici vom aminti, într-o paranteză ce ni se pare oportună, de una dintre personalităţile covârşitoare ale istoriei muzicii, Guido d’Arezzo, autor al tratatului Micrologus de musica (1025-1026) Muzician complex, cu o contribuţie de excepţie în dezvoltarea genului de organum5, a conceptului de cadenţă în contextul multivocalităţii incipiente a unor vizionare inovaţii în notaţia muzicală ce duc înspre cristalizarea portativului şi a cheilor, a trainicelor baze ale solmizării prin denumirea silabică a notelor (ut, re, mi, 1 Cântec pe o singură voce, solo sau amplificat de un ansamblu la unison sau la octavă 2Tip de muzică în care predomină o linie melodică asupra celorlalte care o întregesc armonic formând acompaniamentul 3 Artă şi ştiinţă a suprapunerii coordonate a mai multor linii melodice care se află în relaţii armonice, fără ca în ansamblu ele să-şi piardă individualitatea melodică, prin restricţie, contrapunct 4 Aspect particular al discursivităţii muzicale prin exprimarea unei alternanţe aleatoare dintre ipostazele de unison şi cele de multivocalitate Eterofonia exprimă în fond o continuă dilatare şi condensare a densităţii scriiturii, coordonând expresia muzicală pe linia firescului „Formă specială de multivocalitate ce se constituie ca urmare a abaterilor ritmice şi de intonaţie ale vocilor de la starea de unison şi comportă alternarea acestuia cu desfăşurarea simultană a melodiei şi a variantelor ei La origine, implicit în muzica de tradiţie străveche (folclorică sau de cult) a unor popoare, eterofonia se produce spontan, sub acţiunea unor factori naturali (fiziologici sau de tehnică naturală a execuţiei) sau a fanteziei improvizatorice [ ]“ (Dicţionar de termeni muzicali, Editura ştiinţifică şi enciclopedică, Bucureşti, 1984) 5 Formă polifonică primitivă, desemnând începutul cântului pe mai multe voci În primele încercări polifonice ale secolelor IX-X, o consta în acompanierea tenorului gregorian (vox principalis) cu o voce paralelă (vox organalis) plasată la o distanţă intervalică de cvartă sau cvintă inferioară urmărind notă contra notă mersul primei voci Organumul stă la baza multifoniei, din el născându-se atât polifonia cât şi omofonia 10 ELEMENTE DE STILISTICĂ MUZICALĂ fa, etc din imnul „Utqueant laxis, resonare fibris“) Guido d’Arezzo este autorul unei savuroase „sententia“ versificate, în forma tradiţional medievală a terţinei, inclusă într-o altă scriere importantă a sa, „Regulae rhytmicae“ (1025-26) Terţina ilustrează într-o manieră extrem de netă importanţa capacităţii de cunoaştere teoretică în profilul adevăratului muzician, distingând între „cantor“ – cântăreţ ce se bazează în exercitarea practicii sale doar pe intuiţia şi datele sale naturale şi „musicus“ – muzician care dispune de o înţelege superioară, atât raţională cât şi sensibilă a practicii sale: „Musicorum et cantorum magna est distantia, Isti discunt, illi sciunt, quae composit musica Nam qui facit, quod non sapit, diffinitur bestia “ „E o mare diferenţă între cântăreţi şi muzicieni, Aceştia doar cântă, ceilalţi însă şi înţeleg al muzicii cuprins Căci acela ce face un lucru pe care nu-l ştie se numeşte animal “ Limbajul de specialitate ataşat studiului fenomenului muzical prezintă un prim nivel, cuprinzând ansamblul terminologiei legate de particularităţile materialului sonor, de notaţie, voci, instrumente, compoziţii, etc Dincolo de limbajul conectat la procedurile tehnologiei artistice, constituit tocmai de această terminologie specifică, un al doilea nivel al implicării limbii este legat de fenomenul axiologic ce însoţeşte cu egală necesitate fenomenul artistic Stilistica, şi mai apoi estetica, uzează de acest al doilea nivel terminologic Noţiunile de care se servesc disciplinele amintite nu definesc deci aspecte concrete ale teoriei şi tehnologiei, ci sintetizează trăsături de factură predominant abstractă, cu mare putere de generalizare, de natură a surprinde atitudini, raportări, aspiraţii, afinităţi, adversităţi – reunite într-un tablou ce îmbrăţişează problematica creaţiei dintr-o perspectivă amplă Este vizată astfel degajarea unor trăsături caracteristice, unde delimitarea este completată de un infinit şi subtil joc al nuanţelor Majoritatea acestor termeni, care în concizia lor reflectă şi evocă nu doar trăsăturile fundamentale şi definitorii, dar şi o întreagă constelaţie de caracteristici adiacente şi detalii, conexiuni şi filiaţii, sunt binecunoscute datorită faptului că au fost aleşi, pe bună dreptate, ca embleme pentru periodizarea şi structurarea derulării evolutive a practicii artistice pe fundalul istoriei Renaştere, Baroc, Clasicism, Romantism – la nivelul de mare amploare – Impresionism, Verism, Expresionism, Şcoli naţionale, Futurism, ş a la nivelul unor direcţii de mai redusă amploare dar bine conturate – sunt tot atâţi termeni carte fixează repere istorice pe baza unui conţinut de natură stilistică ELEMENTE DE STILISTICĂ MUZICALĂ 11 STILUL ŞI DIALECTICA ISTORIEI DESPRE DIHOTOMIA CLASIC—MODERN ŞI PRINCIPIUL ALTERNANŢEI Una dintre realităţile primordiale de la care porneşte însăşi necesitatea noţiunilor definitorii de stil este raportul între nou şi vechi De foarte multe ori, definirea acestui raport implică materializarea unei anumite tensiuni O avem în firea generaţiilor, o avem în dialectica evoluţiei artelor Generaţia tânără ajunge inevitabil la momentul în care, aflată în pragul propriei maturizări, trebuie să-şi afirme personalitatea, individuală sau colectivă, independentă de tutela sau chiar de modelele generaţiei (sau generaţiilor) anterioare Exemple: Ars antiqua (secolele XI-XII) – Ars nova (secolul XIII); prima pratica (secolele XV-XVI) – seconda pratica (secolul XVII); fiii lui Bach, în evoluţie spre noul orizont al clasicismului spuneau despre tatăl lor, marele Johann Sebastian, sinonim cu monumentalitatea barocului înalt, că este „perucă bătrână“; romantismul a exacerbat conştiinţa noului şi revoluţionarului, la fel, şi cu sporită virulenţă, o serie de orientări ale secolului XX Am menţionat cuvântul „model “ Realizările cele mai înalte ale creaţiei tind să devină modele, iar raportarea la ele poate fi diferită: preţuire şi tendinţă de emulaţie respectuoasă, în păstrarea spiritului modelului, sau dimpotrivă, dorinţă de emancipare sub posibila tutelă a modelului În jurul acestei noţiuni a modelului, a exemplarului şi a acestor posibile atitudini se configurează unul dintre conceptele stilistice – reper, acela al clasicismului Sensul acestui concept, intens folosit, este dublu: pe de o parte unul stilistic, pe de alta unul legat de periodizarea istoriei culturii Cele două sensuri sunt inextricabil îmbinate Ne propunem aici să pornim de la etimologia termenului de „clasic“, întrucât aspectele relevate de un asemenea demers sunt întotdeauna interesante: coborând către „originile îndepărtate ale cuvântului“ observăm că acesta, „chiar dacă şi-a schimbat sensurile de-a lungul multor secole, îşi păstrează totdeauna ceva din înţelesul etimologic, fie şi doar ca o palidă, dar esenţială, amintire “ (Matei Călinescu, Clasic–Romantic–Baroc–Manierist) Cităm în continuare din studiul lui Matei Călinescu pasajul consacrat prezentării acestei origini etimologice, atrăgând în acelaşi timp atenţia asupra calităţii exemplare a modului de expunere: «Clasic derivă, cum se ştie, din latinescul classicus, adjectiv format din substantivul classis (clasă, subîmpărţire; aplicat social, cuvântul desemna pe cetăţenii romani aparţinând primei clase); classicus însemna deci, aparţinând primei clase, rangului celui mai înalt, cu posibilităţi de folosire şi la figurat, cum o dovedesc unele expresii (classicus testis – martor vrednic de încredere) Prima aplicare literară a termenului o aflăm în secolul II la Aulus Gellius, autorul Nopţilor atice Aulus Gellius utilizează classicus şi în sensul obişnuit consacrat de tradiţie atunci când, de pildă, discută ce înseamnă după Cato classicus şi infra classem: „Se numeau classici nu toţi cei care erau în cele cinci clase, ci numai oamenii din prima clasă care erau înscrişi la cens cu un venit de 125 000 de aşi 12 ELEMENTE DE STILISTICĂ MUZICALĂ sau mai mult “ Punctul de plecare al bogatei istorii mai noi a acestui cuvânt îl formează însă un alt fragment, în care Aulus Gellius reproduce o afirmaţie a lui Cornelius Fronto, personalitate cunoscută a epocii Fronto, care făcuse studii de retorică, drept şi gramatică, devenind după aceea preceptor al lui Marcus Aurelius şi al lui Lucius Varus, pentru a fi onorat apoi cu diferite funcţii înalte în stat (membru în senat, consul), era socotit de contemporanii săi drept un al doilea Cicero Aulus Gellius îl citează, deci, ca pe o autoritate Fragmentul în discuţie (Nopţile atice) relatează o convorbire între Fronto, autor şi un al treilea interlocutor, „om instruit şi poet cunoscut“, o convorbire având drept obiect lămurirea unor probleme gramaticale În încheiere, Fronto îi îndeamnă pe cei cu care se întreţinuse: „Acum duceţi-vă şi, când veţi avea timp liber, căutaţi să vedeţi dacă a spus quadriga şi harenae vreunul din cohorta poeţilor şi a oratorilor vechi, adică vreun scriitor de rangul întâi (classicus) şi de viţă bună (assiduus), iar nu proletar (proletarius) Vom constata mai întâi, că prima folosire a lui classicus în sens literar se bazează pe o opoziţie, în cazul dat explicită: scriptor classicus – (scriptor) proletarius Nu este oare aceasta o indicaţie asupra viitoarei vocaţii a cuvântului clasic de a sta la originea unor mari opoziţii moderne, atât de fecunde în istoria ideilor literare, cum sunt cele de clasic–romantic, clasic– baroc, etc ?» Distingem conotaţii ale cuvântului ce indică exemplaritatea, corectitudinea, un anumit elitism, vechimea în sensul în care este confirmată de calitatea durabilităţii În acest sens, termenul este reluat în limbile europene moderne (secolele XVI-XVII) şi îşi adaugă conotaţia prin care defineşte antichitatea, mai ales în accepţiunea de epocă- model pentru artă şi gândire (clasicitatea greco-romană) Interesant este faptul că în această perioadă se construieşte o a doua variantă de explicaţie etimologică, pornind de la cuvântul „clasă“ în accepţiunea dată de şcoală: adjectivul „clasic“ s-ar aplica autorilor studiaţi în clase, în şcoală Printr-o asemenea viziune se trece centrul de greutate asupra caracterului de exemplaritate, model, valoare perenă şi de referinţă, termenul ne mai aparţinând unei perioade anume, ci fiind aplicabil oricărei înfăptuiri artistice importante Nu vom intra aici în ramificaţiile largi ale acestui termen central vehiculat de stilistică – vom avea ocazia şi obligaţia să revenim în mod repetat la domeniul său Din cele arătate până aici în legătură cu noţiunea de „clasic“ dorim să sintetizăm câteva aspecte, valabile în principiu şi pentru alţi termeni din domeniu: Înţelesul stilistic al termenului, respectiv identificarea anumitor trăsături bine precizate în fizionomia stilistică a unei opere, a unui autor sau a unor segmente desprinse din evoluţia unor tradiţii artistice multiseculare: elemente clasice la un compozitor romantic ca Brahms sau la un modern ca Prokofiev, clasicitatea repertoriului de colinde profane sau a cântecelor rituale în folclorul românesc, structură permanentă a spiritului omenesc Înţelesul istoric al termenului, respectiv aplicabilitatea în procedura fixării unor repere istoric-geografice relativ cuprinzătoare: clasicitatea greacă (secolele VI-IV î e n ), cu referire la un complex cultural – filosofic – artistic, clasicismul literar francez (secolele XVI-XVII), cu referire la teatru, poezie, teorie literară, clasicismul muzical vienez (secolul XVIII) ELEMENTE DE STILISTICĂ MUZICALĂ 13 Aria de aplicabilitate a termenului, care nu este limitată la un singur domeniu al artei, ci are tendinţa extrapolării sau chiar generalizării; îndeobşte termenii stilistici îşi au originea în domeniul literaturii sau artelor plastice, de unde ajung şi în domeniul muzical cu un anumit decalaj în timp Evoluţia istorică a sensului termenului, cu implicaţia că întreaga terminologie stilistică, asemenea celei teoretice şi chiar artei în sine îşi are o istorie a ei, care se cere trasată (am amintit opinia lui H H Eggenbrecht) Este interesant de relevat faptul că autorii categorisiţi şi recunoscuţi de posteritate drept „clasici“ nu s-au considerat niciodată ei înşişi ca atare Termenul, atât în accepţiunea ştiinţifică, cât şi în cea istorică, este aplicat în mod retroactiv, are nevoie de o asemenea perspectivă pentru a se legitima şi în virtutea acestui fapt deţine un rol evident tocmai în definirea polarităţii nou-vechi În ceea ce priveşte acest mecanism, formularea lui André Malraux, scriitor, istoric şi gânditor francez din secolul XX, este memorabilă: „Metodele artistice nu vin de la natură, ci se trag din alte metode artistice, un stil se naşte din conflictul cu alt stil “ Este deosebit de clar exprimat aici acel principiu al istoricităţii, propriu, aşa cum s-a arătat, atât dezvoltării artelor ca atare, cât şi terminologiei legate de acestea Noţiunea de modern se explică cu uşurinţă pornind de la însăşi semnificaţia cuvântului: care aparţine timpului prezent, care este actual, din ziua de azi Este deci de la sine înţeles că modernitatea este o firească formă de conştiinţă a prezentului, şi că deci fiecare perioadă istorică s-a identificat, la vremea actualităţii ei, cu conştiinţa propriei modernităţi Cuvântul ca atare a fost folosit destul de timpuriu pentru a desemna în scrierile despre artă actualitatea şi trăsăturile stilistice distinctive asociate acesteia, fiind pus în contrast cu termeni care desemnau tradiţiile sau practicile anterioare Astfel, Johannes Tinctoris, compozitor şi teoretician contemporan cu cea de a doua generaţie de compozitori renascentişti ai şcolii franco-flamande (prima jumătate a secolului XV) foloseşte deja la acea vreme termenul de modernii pentru a desemna aceşti compozitori (John Dunstable, Gilles Binchois, Johannes Ockeghem şi alţii) – mai mult decât atât, afirmă că doar muzica scrisă de aceştia prezintă interes, întreaga creaţie anterioară fiind lipsită de valoare Începutul secolului XVII cunoaşte o dispută celebră, ce repune în discuţie noţiunea de modernitate, odată cu aracul formulat de compozitorul Giovanni Artusi la adresa creaţiei lui Claudio Monteverdi, prin scrierea polemică „L’Artusi overo della imperfetione della moderna musica “ Răspunsul lui Monteverdi se axează pe conştientizarea şi explicarea unui dualism musica vecchia – musica moderna Această opoziţie fundamentală este pe cât de firească, pe atât de fecundă în dezvoltarea istorică a domeniilor artistice Din perspectiva unei experienţe istorice cuprinzătoare, generalizate, se relevă numeroase aspecte de nuanţează opoziţia şi-i definesc dialectica elementară Clasicismul, ca valoare afirmată şi larg recunoscută, invocă exemplaritatea pentru a-şi menţine normele Este conservator Modernismul se manifestă drept contestare Elogiul ideii de modern, temă ce revine ciclic în cursul dezvoltării istorice, mai cu seamă în luări de poziţie teoretice pe marginea fenomenului artistic viu, este efectul unei răsturnări de perspectivă Prin delimitări tot mai radicale, pe primul plan al atenţiei trec noi aspecte şi realităţi, ignorate sau negate de spiritul şi ierarhiile clasice 14 ELEMENTE DE STILISTICĂ MUZICALĂ Întreg acest mecanism polemic recunoaşte odată mai mult caracterul primordial al fenomenului clasic Clasicul este termenul prim; modernul momentul secund Clasicul fixează reperul stabil; modernul se constituie numai în funcţie de acest reper Deplasarea de la clasic la modern nu este posibilă decât prin această antiteză Definiţia cea mai elementară şi mai generală a modernului nu poate fi decât negaţia clasicului Modern înseamnă anticlasic Disocierea stilurilor este un produs al spiritului, al analizei Genealogia ideii de modern implică o ascendenţă predominant ne-estetică, produs al unui număr de cauze şi condiţii convergente: Conflictul de generaţie: generaţia tânără, inevitabil „modernă“, fixează cadrul confruntării, făcând din instinct front comun, ca reacţie la apăsarea generaţiilor mature, consolidate, consacrate, ocupante ale poziţiilor cheie Psihologia concurenţei şi promoţiei sociale: naşte poziţii doctrinare adverse ce cauză să combată din principiu concurenţa, având ca rezultat o anumită tactică critică Aici se încadrează şi cultivarea factorilor sociali care consacră şi promovează valorile – elogiul, panegiricul, dedicaţiile (linguşiri literare) Principiul actualităţii: invocarea până la saturaţie a „noului gust“ ca polemică împotriva monopolului „gustului“ tradiţional, sinteză de norme cu tendinţă „universală“, grefate pe o sensibilitate disciplinată Estetica gustului nou devine o formulă a succesului de public Stendahl scrie în „Racine et Shakespeare“ (1823) – „Romantismul este arta de a oferi popoarelor opere literare care, în starea actuală a obiceiurilor şi credinţelor lor, sunt susceptibile a le producea cea mai mare plăcere posibilă Clasicismul dimpotrivă, le oferă o literatură care producea cea mai mare plăcere posibilă străbunicilor lor “ Sau opinia lui Fontenelle – „Citim pe antici din datorie, pe moderni din plăcere “ În acest cadru se consacră şi recunoaşterea fenomenului modei, care este cultivat ca fenomen bazat pe psihologia succesului proiectată în întreaga sferă a relaţiilor mondene Afirmarea conştiinţei istorice: dezvoltarea conştiinţei despre importanţa mediului (sistem politic, legislativ, educativ, religios, de moravuri) precum şi a ideii de evoluţie, progres Naţionalizarea conştiinţei istorice: este un fenomen concomitent – noul gust naţional, recunoaşterea „specificului“ este una dintre cele mai fecunde idei moderne Spiritul modern se diversifică prin localizări specifice: nord, sud, gotic, scandinav, etc Redescoperirea folclorului, integrată unui adevărat curent ideologic Consacrarea superiorităţii mijloacelor de expresie noi: progresul, întemeiat pe acumularea experienţei şi cunoştinţelor, legitimează raţiunea cu forţă de pătrundere sporită în contrast cu dogmatismul Este un puternic factor al modernismului această conştiinţă a superiorităţii determinată de progresul istoric Ea conduce şi la o puternică dezvoltare a „spiritului critic“, cu tendinţa fundamentală a refuzului „autorităţii“ consacrate, admiraţiei conformiste ELEMENTE DE STILISTICĂ MUZICALĂ 15 Conştiinţa modernităţii Dobândirea „independenţei“, legitimarea, înfrângerea inhibiţiei în faţa modelelor Seneca a spus: „Înaintaşii sunt ghizii, nu stăpânii noştri “ Clasicul pierde din prestigiu, modernul are o atitudine „de la egal la egal “ Un ciudat exemplu de inhibiţie mărturiseşte umanistul Niccolo Niccoli, care nu a scris nici un rând, întrucât era definitiv convins că autorii clasici nu pot fi egalaţi Înlocuirea principiului imitaţiei cu cel al emulaţiei Libertatea de iniţiativă artistică, cu respingerea normelor şi uniformităţii Contestarea în numele libertăţii este un semn al modernismului Refuzul categoric al imitaţiei duce la seducţia originalităţii, până la cel mai extremist stadiu Conştiinţa originalităţii creatoare duce la o permanentă diferenţiere Setea de noutate în domeniul limbajului, genurilor; noul gust până la atomizarea „modelor “ Stadiul extrem şi atitudinea extremistă a modernismului în desprinderea de modelul clasic este negaţia, ruptura totală ce caracterizează avangarda radicală Unul din aspectele cele mai pregnante este deposedarea vechiului de atributele sale de calitate şi conceptul „perimării “ Acestuia i se asociază refuzul ideii de precursor, al începutului prin ruptura cu trecutul, al atitudinii de contestare În concluzie, clasic şi modern definesc valori de relaţie, concepte în mişcare şi relativizare continuă Modernii de azi sunt clasicii de mâine, aceasta este o lege inevitabilă a istoriei care depăşeşte şi în acelaşi timp tezaurizează Astfel se poate vorbi despre „modernitatea şi actualitatea clasicilor“, adică asimilabilitatea lor pe o latură sau alta a sensibilităţii artistice Inovaţia, fie ea şi radicală la vremea ei, va deveni în evoluţia istorică un conformism Toată această dispută este de privit ca inconsistentă în plan pur estetic Conceptele de clasic şi modern sunt subordonate ideii fundamentale de artă şi în câmpul artei toate creaţiile realizate rămân la fel de legitime În acest cadru intră şi evoluţia raportului tradiţie-inovaţie, problemele continuităţii şi antagonismului Polaritatea stilistică clasic–modern se îmbogăţeşte cu nuanţări terminologice cu implicaţii atitudinale ca: tradiţionalism = conştiinţa asumată a unei continuităţi cu valorile tradiţiei, prin definiţie clasice academism = concepţie conservatoare şi elitistă, bazată pe continuarea tradiţiilor clasice considerate ca unice garanţii valorice dogmatism = absolutizarea modelului clasic la nivelul regulilor considerate imuabile şi obligatorii – fenomen de pronunţată sclerozare epigonism = preluare a modelelor clasice fără capacitatea de a asigura valoarea de conţinut avangardism = atitudine consacrată devansării prezentului prin prospectarea exclusivă a noului Toţi aceşti termeni se referă la caracteristici atitudinale ce determină, de la caz la caz şi de la un moment istoric la altul, concretizări stilistice particulare 16 ELEMENTE DE STILISTICĂ MUZICALĂ Conştientizarea progresivă a aspectelor legate de principiul istoricităţii şi principiul alternanţei duce la teoretizarea tot mai amănunţită, mai precisă şi mai revelatoare a polarităţilor stilistice conturate în evoluţia practicii şi teoriei artistice: clasic/romantic, clasic/baroc, clasic/modern, tradiţie/inovaţie, etc Importanţa definitorie a aspectelor stilistice este recunoscută în însăşi concepţia actuală despre istoria artei (a muzicii în speţă), care este ordonată în binecunoscuta succesiune de epoci stilistice Nivelul „barometrului“ stilistic este revelator şi în interiorul acestor unităţi ample ale epocilor stilistice, urmărind tendinţele conturate prin diferenţieri mai mici sau mai pronunţate, adesea chiar polemice, concretizate prin aşa-numitele curente sau orientări, care, fie că se rezumă într-o perspectivă mai largă la îmbogăţirea unui peisaj ce nu va fi niciodată monocolor sau monolitic, fie că sunt menite unei creşteri care să semnifice ulterior edificarea unei noi etape stilistice generalizate Perioade stilistice, mişcări, curente O rezultantă importantă a efectului dialecticii istoriei asupra configuraţiei stilului este posibilitatea identificării şi definirii aşa-numitelor perioade stilistice Esteticianul polonez Wladislaw Tatarkiewicz a formulat într-un mod pe cât de sintetic, pe atât de limpede definiţia perioadei istorice: „O perioadă a istoriei e un segment de timp în care evenimentele curg în linie relativ dreaptă, mai mult sau mai puţin într-o singură direcţie, fără sau doar cu mici abateri, până ce se produce o deplasare “ (în Istoria esteticii) Aceeaşi definiţie orientată asupra fenomenului cultural, potrivit global sau pe ramuri, se va putea aplica noţiunii de perioadă stilistică Acele „mici abateri“ menţionate în definiţia citată reprezintă factorii de schimbare ce conduc la un moment dată, prin îndelungate acumulări cantitative, o mutaţie calitativă (constatabilă post factum, ca un rezultat al comparaţiei oferită de o anumită perspectivă a timpului, şi nu ca un fapt subit) Mutaţia calitativă caracterizează şi legitimează de fapt instalarea unei noi perioade stilistice Distingem aici o materializare a concepţiei dialectice hegeliene asupra mersului istoriei, care de altfel se verifică foarte bine în practică Mai trebuie remarcat faptul că în interiorul perioadelor stilistice, având de regulă o anumită amploare în timp, se lasă identificate orientări artistice ale unor grupuri restrânse, care anticipează direcţia schimbărilor, orientări care pot fi mai mult sau mai puţin viabile Vorbim în acest caz de mişcări sau curente artistice, a căror direcţie stilistică tinde să se particularizeze faţă de aspectele de generalitate care sunt caracteristice perioadei în care se cuprind Aceste mişcări sau curente sunt cu atât mai vizibile, cu cât perspectiva examinării este mai apropiată Evidentă că tabloul cel mai variat sub acest aspect îl prezintă întotdeauna stricta contemporaneitate Actualitate şi perimare Producţia muzicală este caracterizată de o anumită funcţionalitate, având locul său bine precizat în cadrul unei vieţi muzicale, la rândul său caracterizate prin perpetua sa actualitate De-a lungul istoriei, pentru multă vreme cerinţa actualităţii a funcţionat în aşa fel încât perioade de circulaţie în timp a produselor muzicale a fost limitată (în general la perioade vieţii autorilor respectivi), după care ele au căzut în desuetudine şi ulterior în uitare Acest fenomen de perimare este legat de evoluţia gustului şi respectiv a stilului creaţiei, elemente vii, aflate precum am văzut în ELEMENTE DE STILISTICĂ MUZICALĂ 17 permanentă schimbare, iar exemplele în acest sens se găsesc din abundenţă în decursul istoriei Legat de ideea actualităţii produsului muzical şi de fenomenul perimării asociat tendinţei de plasare permanentă în actualitate, putem constata la un moment dat configurarea în domeniul artistic a unei cunoştinţe istorice care înţelege să atribuie produselor epocilor anterioare nu doar o valoare muzeală, limitată la sfera cunoaşterii erudite, ci o valoare curentă, recunoscându-le dreptul la actualitate Astfel, un segment al produselor artistice de vârf ale unor perioade revolute se „clasicizează“ şi dobândesc în mod efectiv o astfel de actualitate, ce tinde să devină permanentă În cultura europeană, premize ale acestui fenomen se înregistrează deja în jurul anului 1600, la nivelul unor idei exprimate în cadrul unor dezbateri teoretice (polemica Artusi–Monteverdi) pentru ca să devină loc comun la sfârşitul secolului XVIII, unde putem constata că muzica „titanului“ Beethoven spre exemplu nu a mai fost atinsă în nici un fel de umbra perimării, rămânând un bun de repertoriu încă de la data creării ei Totuşi, la aceeaşi epocă, muzica maeştrilor barocului, fără a fi căzut efectiv în uitare, nu mai constituia un bun repertorial al vieţii muzicale decât în mod sporadic (mai cu seamă unele dintre oratoriile lui Händel au avut şansa de a fi integrate unei tradiţii repertoriale perene în Anglia) O restituire de proporţii a efectuat Felix Mendelssohn-Bartholdy, atunci când a relansat capodoperele vocal- simfonice ale lui J S Bach (în anul 1829), marcând o direcţie de reactualizare a barocului înalt care a avut un răsunător succes şi a devenit ulterior o preocupare permanentă şi mereu lărgită Ulterior, interesul vieţii de concert a făcut încă un pas prin recuperarea masivă a reprezentanţilor „secolului de aur al polifoniei vocale“, respectiv Renaşterea târzie (aceasta petrecându-se în primele decenii ale secolului XX), pentru ca în ziua de azi să existe preocupări, din partea ansamblurilor specializate, pentru epoci mai vechi, mergând până la începutul multivocalităţii şi la culturile monodice – gregorian şi bizantin – care le-au precedat (Este de la sine înţeles că perioadele ulterioare clasicismului – romantismul şi secolul XX – au beneficiat de la bun început de înscrierea capodoperelor produse în elita actualităţii perpetue ) Astfel că în prezent viaţa muzicală se bucură de o diversitate nemaiîntâlnită, copleşitoare dacă luăm în considerare şi inepuizabila multitudine a orientărilor şi produselor muzicii de divertisment, precum şi sfera nu mai puţin întinsă a folclorului provenind din toate colţurile pământului Vom continua să examinăm aspectele legate de stil în cadrul concret al unora dintre perioadele stilistice cele mai bine conturate la nivelul cunoaşterii şi conştiinţei culturale beneficiind de bogăţia documentaţiei şi aprofundării studiului teoretic ce le- a fost şi le este în continuare consacrat Preocuparea acestui material nu va putea îmbrăţişa desigur decât o arie limitată din panorama imensă a aspectelor stilistice pe care muzica din toate timpurile şi locurile o comportă Menţinându-se interesul asupra acelui segment al creaţiei care este parte a vieţii noastre muzicale cotidiene, vom încerca să le lărgim orizontul de percepţie asupra unor eşantioane de studiu aparţinând epocilor stilistice începând cu Renaşterea şi continuând până în zilele noastre 18 ELEMENTE DE STILISTICĂ MUZICALĂ RENAŞTEREA ÎNCEPUTUL ISTORIEI MODERNE A ARTELOR Renaşterea este perioada ce cuprinde secolele XV-XVI Câteva aspecte dominante legate de fundalul istoric, economic şi cultural ar putea fi punctate prin menţionarea avântului înregistrat de activităţile economice şi comerciale ce au marcat ieşirea definitivă din limitările Evului Mediu înspre o civilizaţie dominată de variatele performanţe ale meşteşugurilor şi larga difuzare a schimbului Pe acest fond, se clădesc puteri întemeiate de dezvoltarea activităţii comerciale – Veneţia, Geneva, Ţările de Jos, oraşele hanseatice – urmate de ambiţii în această direcţie a marilor state feudale – Spania, Anglia De la veneţianul Marco Polo până la genovezul Cristofor Columb, călătorii şi descoperitorii de drumuri comerciale sunt adevăraţi eroi ai acestei evoluţii Tot acum se clădeşte şi mecanismul ce va duce la o altă mare sursă de putere – cea a finanţelor, cu centre de mare prestigiu ca Florenţa (familia Medici) şi Augsburg (familia Fugger) care, prin puterea capitalului, exercită adesea importante influenţe politice Biserica Catolică, ajunsă la o putere considerabilă şi la plenitudinea influenţei sale în Europa centrală şi apuseană, complet creştinată, reprezintă în continuare un mare sprijinitor al artelor legate de cultul propriu Pe de altă parte, papalitatea dă tot mai mult curs unei vocaţii politice, angajându-se chiar în conflicte armate cu puterile lumeşti Toate acestea conduc la o relativă neglijare a funcţiilor sale fundamentale şi provoacă o reacţie puternică ce va lua formă militantă în activitatea clericului german Martin Luther, iniţiatorul marii primeniri a Reformei, care scindează dramatic lumea creştină apuseană şi obligă Biserica Catolică la o serioasă revizuire a poziţiilor reprezentată de Contrareforma elaborată în Conciliul de la Trento Orientările intelectualităţii îmbrăţişează direcţia numită generic umanism, care vădeşte la rândul ei tendinţe ferme de emancipare faţă de dogmatismul religios catolic Cercetarea ştiinţifică adoptă poziţii fără precedent, afirmându-şi ipotezele şi rezultatele chiar dacă acestea contraziceau respectivele dogme – Nikolaus Kopernicus şi Giordano Bruno sunt figurile emblematice în acest sens Pe acest fond deosebit de bogat în idei şi evenimente, curentul dominant al gândirii, umanismul, a înregistrat o orientare a atenţiei spre arta antică romană şi greacă, redescoperindu-i valenţele expresive, perfecţiunea tehnică a reprezentării şi celebrarea omenescului – aceasta mai ales în sculptură, filosofie şi literatură, unde accesibilitatea era directă Luarea ca mode a artei anticilor a determinat acel curent curând generalizat care s-a numit Renaştere În muzică se foloseşte acest termen, dar sensul lui nu poate fi tratat literal, întrucât muzica anticilor nu putea fi cunoscută în mod real, deci nu putea fi luată ca model Ceea ce era cunoscut era eventual teoria muzicii şi referirile la aceasta din diferite scrieri ştiinţifice, filosofice sau literare Din acest motiv, fenomenul cel mai pregnant înregistrat de dezvoltarea artei sunetelor se leagă mai curând de o umanizare a acestei arte, în sensul unei repercutări specifice a curentului de gândire amintit, decât de o renaştere a unei culturi anterioare Reperele istorice ale perioadei numită Renaştere sunt bine identificate prin momentele deja amintite, marcate de scrierea lui Tinctoris (cca 1420) şi de polemica Artusi-Monteverdi (cca 1600) Istoriografia identifică în această perioadă de ELEMENTE DE STILISTICĂ MUZICALĂ 19 aproximativ două secole activitatea a şase generaţii de compozitori, promotori ai unor trăsături unitare aflate într-un continuu progres de la o generaţie la alta Un alt criteriu util în examinarea perioadei în cauză îl constituie specialităţile, paralelismele şi convergenţele înregistrate de grupările naţionale ce şi-au dat concursul în marea construcţie culturală a Renaşterii: şcolile engleză, franco-flamandă, italiană, spaniolă şi germană Ambele criterii sunt utile şi rodnice în concluzii, cu atât mai mult cu cât circulaţia multora dintre marii compozitori ai acestor două veacuri prin medii naţionale succesive sau alternative a condus la un fenomen admirabil şi fără precedent de sincronie europeană Fără a ambiţiona la un tablou exhaustiv al acestei epoci de înflorire, vom urmări pe canavaua generaţiilor şi a şcolilor naţionale modul în care se conturează principalele caracteristici stilistice ale Renaşterii muzicale (1) Genurile – preponderenţa genurilor vocale – cele religioase (missa şi motetul), cele laice de sorginte populară (chanson, canzona, frottola, ş a ) şi cultă (madrigalul) Missa şi motetul – un interesant spirit variaţional îşi face simţită prezenţa în aşa-numitele misse-tenor (unde toate părţile se bazează pe acelaşi cantus firmus6 gregorian, având în consecinţă incipit-uri extrem de asemănătoare), precum şi missa- parodie, adică missa în care se foloseşte ca punct de plecare muzical o lucrare preexistentă, de regulă bine cunoscută, fie că este religioasă sau profană, fie că este de acelaşi autor sau împrumutată unui alt autor Genurile laice sunt cele legate de cântecul sau dansul de sorginte populară, unde nu se face simţită influenţa coralului gregorian şi unde modul de tratare este relativ liber Forme strofice se realizează cu o tehnică influenţată de gândirea polifonică, pornind de la chanson, canzona, frottola şi alte asemenea La jumătatea secolului XVI apare forma superioară a madrigalului, ce beneficiază de sinteză a tuturor elementelor preexistente, de la libertatea genurilor populare la tehnica polifonică şi formală a motetului (lanţul de valori imitative cu fragmentarea textului şi implicita rafinare, adâncire a expresiei determinată de acesta) Tematica este laică, vehiculând texte poetice de cea mai mare valoare ale poeţilor contemporani Prima apariţie a genului este în 1530, într-o colecţie cu titlul Madrigali de diversi musici apărută la Roma Printre primii madrigalişti se numără Constanzo Festa, Jacob Arcadelt, Philippe Verdelot, urmaţi apoi de toţi marii maeştri ai generaţiilor de sinteză Madrigalul a prilejuit cele mai remarcabile rafinamente expresive, fiind într-o ultimă etapă creuzetul făuririi aşa-numitului „stile-concitato“ care a dus în mod nemijlocit la configurarea noului gen al operei Madrigalul a avut şi o ramură de apropiere tematică faţă de motet, prin aşa-numitul madrigal spiritual Muzica instrumentală este prezentă mai cu seamă prin tabulaturile de orgă şi lăută, care de regulă pornesc de la transcripţii Uneori instrumentele dublează vocile ansamblurilor vocale Ansamblurile instrumentale autonome au acelaşi punct de pornire, imitând corurile de voci (Practici instrumentale antifonice la San Marco, 6Cuvânt lat melodie fixă Linie melodică, «dată», peste care sau sub care se construiesc celelalte linii melodice în cadrul contrapunctului sever 20 ELEMENTE DE STILISTICĂ MUZICALĂ Giovanni Gabrielli) Fructificarea acestor acumulări şi formele specifice (ricercarul – între transcripţie şi improvizaţie), va avea loc în perioada următoare (2) Rafinarea procedeelor polifonice şi principiile formale Convergenţe tehnice şi formale între genurile religioase şi laice: modalităţile de abordare ale missei şi motetului Se menţine uzanţa de a apela la utilizarea unui cantus firmus gregorian, dar această preluare melodică cu o tot mai insistentă utilizare a polifoniei imitative Astfel melodia de coral constituie tot mai mult un pretext, un punct de plecare pentru evoluţii componistice variate decât un traseu impus peste care se suprapun procedeele multivocalităţii Decuparea textului în fragmente, transformarea melodiei corespunzătoare fragmentului într-un subiect de imitaţie, constituirea pentru fiecare subiect astfel definit a unui val imitativ cu antrenarea diverselor voci în discurs, egalitatea în importanţă pe care vocile polifonice o dobândesc în acest fel şi edificarea formei de ansamblu din succesiunea valurilor imitative ordinate de logica şi cerinţele expresive ale textului duc la edificarea unei forme de lanţ tipice, extrem de maleabile şi eficace, slujind atât genului de motet cât şi elaborării părţilor succesive ale missei (3) Cristalizarea modurilor polifonice şi configurarea unei discipline a armoniei O primă etapă hotărâtoare: terţa şi sexta, consonanţele „imperfecte“ se impun ca elemente de egală importanţă în constituirea normelor de simultaneitate Contribuţia engleză este importantă, deja la nivelul primei generaţii John Dunstable şi activitatea sa pe continent Influenţa exercitată de creaţia sa asupra primei şi celei de-a doua generaţii de compozitori franco-flamanzi (Gilles Binchois, Guillaume Dufay, Johannes Ockenghem) A doua etapă: depăşirea diatoniei modurilor gregoriene prin fenomenele „genus naturale“ şi „genus molle“ şi prin „musica ficta “ Răspândirea manierei de cadenţare (finală sau interioară) prin utilizarea „subsemitonum modi“, adică a sensibilei De aici utilizarea unor alteraţii denumite de teoria timpului „musica ficta “ Cu toate că acest mod de cadenţare edifică ceea ce noi astăzi numim cadenţa autentică a tonalităţii, nu este vorba despre depăşirea concepţiei modale, întrucât formaţiunile acordice sunt înlănţuite cu deplină libertate de mişcare (standardizările de succesiune ce vor caracteriza tonalitatea major-minoră se vor instala şi generaliza abia peste circa două secole) Echilibrul şi varietatea mijloacelor oferite de această concepţie armonică progresează de la o generaţie la alta, cu nume ilustre ca Josquin Desprez, Clément Janequin, Adrian Willaert, Ludovico da Victoria – ajungând până la cea de-a patra generaţie renascentistă, dominată de geniile lui Giovanii Pierluigi da Palestrina şi Orlando di Lasso, a căror sinteză încununează ceea ce se numeşte „secolul de aur al polifoniei vocale “ A treia etapă: extinderea tehnicii de utilizare a posibilităţilor cromatice până la un colorism armonic modal, uneori cu caracter vizionar şi chiar extrem, la reprezentanţii ultimei generaţii (Marenzio, Monteverdi, dar mai ales Gesualdo) (4) Aspecte ale teoriei Mari teoreticieni contribuie la consolidarea cuceririlor muzicale ale Renaşterii Johannes Tinctoris (flamand) formulează „actul de naştere“ al noului stil renascentist, Henricus Loriti Glareanus (elveţian) sintetizează teoria şi genurile apogeului perioadei prin lucrarea sa celebră „Dodecachordon“, Gioseffo Zarlino (italian), compozitor şi teoretician, scrie nu mai puţin celebra Instituzioni harmoniche, consfinţind cuceririle acestei discipline care, evoluând din necesităţile multivocalităţii contrapunctice, ajungând la un stadiu quasi-autonom, apt pentru ELEMENTE DE STILISTICĂ MUZICALĂ 21 apariţia în viitorul imediat a unor noi concepte de structurare a discursului muzical (monodia acompaniată) În spiritul umanismului ce a impregnat toate direcţiile de dezvoltare ale acestei perioade, sunt de menţionat şi două noţiuni ce s-au lansat acum, devenind ulterior termini sine-qua-non ai vocabularului legat de arta muzicală (şi nu numai) Este vorba despre „ingenium“, premisă primară a creaţiei artistice, care va evolua mai târziu în cuvântul „geniu “ Glareanus îl caracterizează drept „forţă înnăscută“ – „ingenita virtus“, forţă a naturii – „vis naturae“, concluzionând cu exprimarea „natura producit ingenium“ şi caracterizând această trăsătură ca „ceva ce putem mai mult să admirăm decât să explicăm “ O astfel de concepţie se îndepărtează evident de determinismul dogmatic religios al perioadei medievale anterioare, înălţând capacităţile omului O a doua noţiune importantă teoretizată acum este cea de „opus“, ca scop al creaţiei artistice Formulări semnificative în acest sens formulează cantorul german Nicolaus Listenius: cuius finis est opus consumatum et effectum – „al cărei scop este opera desăvârşită şi meşteşugită“, remarcând faptul că prin opera sa, autorul îşi va marca prezenţa chiar şi după moartea sa Este cât se poate de vizionar exprimată aici realitatea că istoria muzicii este de acum istoria numelor şi operelor care au marcat-o, opere a căror perfecţiune le face să supravieţuiască creatorului lor, ca valori perene ale timpurilor consumate, ce-şi păstrează actualitatea mesajului şi expresivităţii 22 ELEMENTE DE STILISTICĂ MUZICALĂ BAROCUL Periodizare, etimologia termenului, caracteristici generale Cumpăna dintre secolele XVI-XVII reprezintă afirmarea unui suflu nou în creaţia şi receptarea muzicală, inaugurând perioada denumită de noi astăzi baroc Aceasta durează până la mijlocul secolului XVIII, când se sting marii reprezentanţi ai barocului târziu – Johann Sebastian Bach (1750) şi Georg Friedrich Händel (1759) De origine destul de obscură, termenul de baroc derivă probabil din cuvântul portughez berrueca, la rândul său provenind din latinescul verruca (băşică, veziculă, cu adjectivul verrucosus – băşicat, ciupit, râios) Sensul atribuit acestui cuvânt se referea, prin extensie, la calitatea defectuoasă a perlelor sau a pietrelor preţioase indicând o suprafaţă neregulată a acestora, asemenea unei structuri vezicate, băşicate Aceste domeniu lexical, legat de meşteşugul giuvaergeriei, era desigur foarte apropiat limbajului legat de teoria artelor, aşa că treptat termenul, preluat în spaniolă ca barruco şi în franceză ca baroque, a început să fie folosit cu sens figurat şi în legătură cu anumite caracteristici ale operelor de artă, fiind citat şi în dicţionarele vremii cu referire la literatură, arte plastice şi muzică – pentru început în sens preponderent negativ, asociat cu aspecte ca neregularitate, nefiresc, contrast pronunţat, exces, complicaţie Astfel de exemplu, Jean-Jacques Rousseau explică cuvântul în Dictionnaire de musique, Paris 1768: „O muzică barocă este aceea a cărei armonie este confuză, încărcată de modulaţii şi disonanţe, melodia este dură şi puţin naturală, intonaţia dificilă şi mişcarea silită “ (citat după Eggenbrecht) Această conotaţia negativă se menţine până la jumătatea secolului XIX, când Jacob Burckhardt foloseşte termenul pentru a defini perioada stilistică urmând Renaşterii („Der Cicerone Eine Anleitung zum Genuß der Kunstwerke Italiens“, acesta fiind apoi pe deplin consacrat prin scrierile lui Heinrich Wölfflin – „Renaissance und Barock“ (1888) şi „Kunstgeschichtliche Grundbegriffe“ (1915) Conotaţiile negative fac locul unor analize ale trăsăturilor distinctive, termenul de baroc fiind contrapus celor de Renaştere şi Clasicism Prezent în toate ramurile artistice, spiritul baroc rămâne cel mai viu reprezentat în realizările arhitecturii, picturii şi muzicii Câteva dintre trăsăturile distinctive, identificabile în forma lor cea mai nemijlocită în artele plastice sunt mobilitatea, discontinuitatea, polimorfismul, tensiunea, spiritul imaginativ, complicaţia, spontaneitatea, insolitul, sugestivitatea şi artificiul, caracterul spectacular bazat pe antiteze, combinaţii, suprapuneri şi efecte Se citează şi expresia de „horor vacui“ (oroarea de spaţiu gol) ce explică bogăţia ornamentală deosebită – aceasta fiind proprie de fapt tuturor artelor în modalităţi specifice Barocul, o epocă făuritoare de genuri Problematica genurilor, componentă importantă a definiţiei stilistice a unei epoci, implică întotdeauna considerarea unui raport între continuitate şi inovaţie Acest raport implică pe de o parte menţinerea unor genuri prestigioase, răspunzând unor funcţionalităţi perene – ca de exemplu genurile legate de muzica religioasă – şi pe altă parte elaborarea de noi configuraţii genuistice prin transformarea celor ELEMENTE DE STILISTICĂ MUZICALĂ 23 moştenite sau prin prelucrarea unor influenţe diverse, cel mai adesea provenind din sfera genurilor muzicale populare Perioada barocului se caracterizează prin extraordinara evoluţia şi diversificare a genurilor, materializată pe mai multe sectoare ample ale repertoriului: opera, oratoriul, aria, cantata, genurile concertante – concerto grosso şi concertul instrumental, genurile instrumentale pure ca sonata da camera, sonata da chiesa, suita, variaţiunile de bas ostinat, numeroasele piese instrumentale de tip preludiu, toccata, fantezia, fuga, etc , constituie repere genuistice valide până în ziua de astăzi şi sunt toate creaţii ale spiritului inventiv şi demiurgic al acestei epoci Vom urmări în continuare câteva detalii definitorii referitoare la unele dintre cele mai semnificative genuri ale barocului Opera Deja de la începutul perioadei se afirmă, ca o continuare logică a tendinţei definitorii a Renaşterii – aceea de a reînvia spiritul şi bogăţia formelor de expresie ale antichităţii – intenţia grupului cunoscut sub numele de Camerata Florentină de a reactiva tragedia greacă în forma unui spectacol scenic cu muzică, ceea ce va deveni genul de operă Prima operă propriu-zisă, compusă în acest spirit, poartă titlul de „Dafne“ (1598) şi aparţine compozitorului Jacopo Peri – fiind curând urmată de alte realizări ce se vor bucura de un succes crescând şi o răspândire spectaculoasă Acest demers constituie evident un fenomen al inovaţiei, chiar una în care, într-un mod puţin caracteristic acelor vremuri, teoria a precedat practica Dar cursul unei astfel de direcţii evolutive se manifestă şi în linia de continuitate reprezentată de cultivarea genului madrigalesc Astfel, un alt compozitor florentin, Giulio Caccini, iniţiază în colecţia sa „La Nuove Musiche“ (1601) madrigalul solistic şi aria O altă varietate o constituie aşa-numitul madrigal dramatic, reprezentat prin remarcabile realizări în creaţia lui Monteverdi Pe de o parte, stilul acestor madrigale dinte să configureze tot mai convingător o expresie muzicală pusă în slujba textului, a imagisticii şi emoţiei ce decurge din acesta – ceea ce Monteverdi formula ca „oratiom padrona della musica “ Pe de altă parte, opoziţia unor personaje, situaţiile conflictuale dramatice sporesc potenţialul expresiv al textelor şi conduc spre întruchipări scenice Capodopera lui Monteverdi în acest gen intermediar este madrigalul dramatic „Il combattimento di Tancredi e Clorinda“ (realizare model al acelui stile concitato), despre care se relatează că, la prima audiţie privată în casa unui înalt demnitar veneţian, a impresionat aleasa asistenţă până la lacrimi Tot Monteverdi este cel care se va afirma curând drept cel mai important compozitor de operă propriu-zisă, prin „Arianna“ (pierdută, păstrate însă fragmentar câteva excepţionale moment în prelucrare corală sub titlul de „Lamento d’Arianna“), „L’incoronazione di Popea“, „Il ritorno di Ulisse in patria“, etc Genurile concertante O foarte interesantă şi oarecum surprinzătoare linie conduce de la practicile motetului religios la genul concertant, astăzi asociat cvasi- exclusiv domeniului muzicii instrumentale În prelungirea practicii fastuoase a motetului antifonic de la San Marco din Veneţia (deja în creaţia lui Adrian Willaert – „Salmi spezzati“ (Psalmi divizaţi, 1558), se remarcă procedeul multiplicării corurilor în vederea obţinerii unor efecte sonore-spaţiale spectaculoase) va rezulta o primă formă a genurilor concertante, prin aşa-numitul concerto spirituale sau concerto ecclesiastico 24 ELEMENTE DE STILISTICĂ MUZICALĂ Termenul de concerto, cuvânt italian provenit din latinescul „concertare“, implică două sensuri: acţiune comună, coordonată, concertată şi concurs, competiţie Cele două sensuri se împletesc în mod subtil în accepţiunea muzicală a noţiunii Acest termen este folosit pentru prima dată la Veneţia, în colecţia „Concerti di Andrea e di Giovanni Gabrieli“, 1587, ce cuprinde motete şi madrigale pentru 6 până la 16 voci (deci multicorale), cu voci, voci şi instrumente, precum şi un ricercar per sonar pentru instrumente – indicaţie a liniei instrumentale ce se va afirma atât de viguros în cursul secolului următor Ludovico Viadana este un alt nume important în această perioadă de stabilire a premizelor genului, prin „Cento concerti ecclesiastici a uno, a due, a tre e a quattro voci con il basso continuo per sonal nell’organo“ (1602) Este interesant de relevat faptul că la elaborarea primelor forme concertante camerale au prezidat unele motive conjuncturale: Viadana relatează în prefaţa la „Concerti ecclesiastici“ cum i-a venit ideea pentru questa mia invenzione: din lipsa repertoriului solistic în domeniul religios, diverşi cântăreţi extrăgeau câte o ştimă din motete şi o cântau cu acompaniamentul orgii Valoarea melodică a oricăreia dintre ştimele extrase dintr-un context gândit polifonic era evident mult deficitară, aşa că Viadana s-a gândit să scrie motete unde vocea solistică să fie concepută ca atare, iar acompaniamentul să fie o formă de susţinere armonică a acesteia O situaţie asemănătoare menţionează marele compozitor german Heinrich Schütz, în prefeţele culegerilor sale „Kleine geistliche Konzerten mit 1,2,3,4 und 5 Stimmen sampt beigefügtem Basso continuo für die Orgel“ (1636, 1639), motivând redactarea în dimensiuni camerale prin constrângerea condiţiilor grele din vreme de război, unde amploarea ansamblurilor mari cu implicaţiile financiare şi organizatorice inevitabile nu-şi afla locul Înfiriparea stilului concertant permite aşadar sesizarea de la bun început a explorării în paralele a două linii de dezvoltare – cea care viza efectul amplu, coral sau coral-instrumental (sau doar instrumental), în maniera corurilor „spezzati“, păstrând structurile arhitecturate polifonic şi antifonic, şi cea solistică, convergentă cu genurile camerale, dar şi cu expresivitatea operei Astfel, aceste linii evolutive vor conduce la cristalizarea în timp atât a genurilor vocal-simfonice – cantata, oratoriul, missa vocal- simfonică – cât şi a genului concertant propriu-zis, în cadrul căruia s-a emancipat în mod viguros exprimarea pur instrumentală Evoluţia genurilor muzicii instrumentale a fost spectaculoasă, pornind de la repertoriile de tip tabulatură pentru orgă sau lăută ale Renaşterii, iniţial tributare transcripţiilor pieselor corale, apoi emancipate la ricercar şi progresiv trecând la forme de muzică de cameră intitulate generic „sonata“, cu cele două linii „da chiesa“ şi „da camera “ Forma extrem de răspândită a cuplurilor de dansuri (dintre care cu mare frecvenţă apărea în Renaştere cuplul Pavana-Gagliarda) a cunoscut un proces de amplificare şi de stabilire la un tipar la care au aderat un număr mare de compozitori Este vorba despre genul suitei, al cărui model echilibrat este dat de compozitorul german Johannes Jakob Froberger, prin formula Allemanda – Couranta – Sarabanda – Giga Acestei succesiuni tipizate i se puteau adăuga diverse alte secţiuni, ca de exemplu Preludiul sau o serie de dansuri ca Menuetul, Gavota, Bourée, Loure, Siciliana, ş a Suita a fost cultivată atât în domeniul instrumental cameral (pentru clavecin, lăută, vioară, violoncel), cât şi orchestral ELEMENTE DE STILISTICĂ MUZICALĂ 25 Un semnificativ impuls pentru procesul evolutiv al muzicii instrumentale este legat de ofensiva extraordinară a instrumentelor din familia viorii, beneficiind de realizările constructive ce au dus la desăvârşite forma şi performanţele acustice ale instrumentelor, neegalate până în ziua de astăzi – şcolile de la Cremona (Guarnieri, Amati, Stradivari) Aceste instrumente au determinat o splendidă înflorire genuistică şi repertorială pe linia concertantă, a opoziţiei dintre concertino (soli) şi ripieno (tutti), caracteristică structurală a genului de concerto grosso, din care s-a cristalizat curând şi concertul pentru solist şi ansamblu Această linie şi cu cea a operei au contribuit hotărâtor la configurarea unui standard al ansamblului orchestral, bazat pe cvintetul de coarde cu adăugarea ulterioară a unor instrumente de suflat, pentru început ca solişti Tot în această perioadă se ajunge la realizarea acordajului temperat, prin cercetările acustice încununate de succes alea lui Andreas Werkmeister, această epocală înfăptuire deschizând nebănuite căi de progres pentru dezvoltarea limbajului armonic în special J S Bach a manifestat cel mai viu entuziasm pentru aceste posibilităţi, compunând cele două volume ale monumentalei capodopere a Clavecinului Bine-Temperat (1721 şi 1725) Repere ale gândirii formale şi aspecte ale tehnologiei muzicale Un fenomen cu implicaţiei stilistice îl constituie abandonarea momentană a complexităţii polifonice a facturii discursului muzical în favoarea unei concepţii ce acordă primat melodiei în sine, denumită în epocă „monodia“, căreia i se ataşează un ambient sonor de tip armonic, menit să-i pună în valoare mai bine expresivitatea – aşa-numita monodie acompaniată Această linie este legată în mod intim de preferinţa crescândă pentru cântatul solistic ce constituia o tot mai mare tentaţie (în special în Italia, fiind intens vehiculat de noul gen a operei, dar având repercusiuni chiar şi în muzica religioasă) Basul general (Generalbass, basso continuo), cu explicaţii conjuncturale la Viadana, afirmarea cântului solo, tendinţa către monodia acompaniată, însoţirea cu orgă şi schematizarea armonică acolo unde era posibilă, în locul unui extras al vocilor polifonice Generalbaß: linia de bas cu cifrajul armonic, de interpretat la orgă, clavecin, lăută sau variante, ce cuprinde întreaga armonie a unei piese muzicale Primul exemplu este o ştimă de bas aparte de structura polifonică, deocamdată necifrat, ce apare într-un motet de Alessandro Striggio (1587), fiind destinat întăririi fundamentului armonic cu orgă, trombon, sau alte soluţii instrumentale pentru o structură polifonică de 40 voci Emanciparea definitivă a disciplinei armoniei este evident legată de tehnica basului cifrat, apărând astfel ca rezultanta sistematizată şi esenţială a sonorităţilor rezultate din practica multivocalităţii, sonorităţi bazate pe sinteza consonantă şi percepţia integrată a acesteia sub forma acordului Acordurile şi succesiunile lor tot mai standardizate (mai cu seamă în formele succesiunilor cadenţiale) dezvoltă un mode de gândire cvasi-autonom care, beneficiind şi de formula stenografică a cifrajului, constituie baza cristalizării depline a sistemului gândirii tonale, ca şi a unor practici improvizatorice remarcabile dezvoltate până la înalte cote de virtuozitate Bach este unul din exemplele cele mai ilustre, fiind considerat cel mai mare virtuoz şi improvizator la orgă al timpului său Virtuozismul în execuţie şi improvizaţie era de altminteri o caracteristică a vremii, cântăreţii de opere îmbogăţindu-şi rolurile cu o 26 ELEMENTE DE STILISTICĂ MUZICALĂ elaborată şi spectaculoasă tehnică a ornamentării – este epoca celebrilor cântăreţi castraţi, cu staruri ca Farinelli, care induceau prin arta lor o adevărată psihoză în rândul publicului Cu toate că, în mod teoretic, noţiunile despre moduri nu au dispărut, este interesant de observat forţa deosebită a practicii armoniei tonale într-un exemplu ca Toccata dorică pentru orgă de J S Bach: cu toate că, în conformitate cu titlul, Bach scrie această piesă fără armură şi pe finala re, în realitate introduce extrem de frecvent alteraţia si bemol în text, astfel încât nu percepem practic niciodată alte culori şi structuri armonice decât pe acelea ale minorului În special în muzica instrumentală, cu deosebire în spaţiul german şi în literatura instrumentelor cu taste, a ansamblurilor de cameră şi concertante dar şi a genurilor vocal-simfonice, se remarcă o continuare a dezvoltării formelor şi discursivităţii polifonice, sprijinite pe aceste noi date de limbaj Această tehnică, numită contrapunct baroc, îmbină procedeele polifonice diverse şi în special cele imitative cu o riguroasă gândire armonică funcţională şi cu varietatea debordantă a posibilităţilor melodice şi ritmice elaborate în câmpul tehnicii instrumentale Rezultatul este atingerea unui stadiu de măiestrie inegalabil în construcţia facturilor polifonice, încununate cu maturizarea deplină a sintezei formelor polifonice – fuga Nuanţări ale terminologiei legate de stil Consecinţele stilistice ale apariţiei şi consolidării genului operei şi a monodiei acompaniate, cu multiplele sale repercusiuni genuistice deja comentate sunt sintetizate de teoreticianul florentin Giovanni Battista Doni (1594-1647) în lucrarea „Annotazioni“ (1640) acesta nuanţează şi sintetizează distincţiile stilistice ce se impun, adăugând categoriilor iniţiale de stilus ecclesiasticus, stilus theatralis şi stilus cameralis (legate în special de diversificările implicate de noţiunea de gen), termeni mai apropiaţi de noţiuni tehnice-muzicale şi expresive Astfel el defineşte şi descrie aşa-numitul stile monodico pentru a defini cântul solistic, distingând în practica compoziţiei de operă subcategorii extrem de utile ca stile recitativo, stile narrativo, stile espressivo Interesantă este şi noţiunea de stile concitato, introdusă de Monteverdi pentru a defini impactul afectului în configurarea limbajului muzical Aspiraţia estetică şi spiritul timpului: secolul filosofiei raţionaliste pe de o parte (Descartes, Leibnitz), şi al începuturilor preocupării pentru psihologie (Gracian, Pascal) Convergenţa teoriei afectelor cu matematica, sub egida religiei de Andreas Werkmeister Teoria afectelor şi figurile limbajului sonor Cântarea dominată de afect, aspectul teatral în adevăratul sens al cuvântului (Monteverdi, opera italiană) Preocuparea pentru redarea muzicală a diferitelor afecte (de exemplu, bucurie sau tristeţe, cu asocierea variantelor şi condiţionările eventuale – jubilare, euforie, optimism, victorie, credinţă, binecuvântare, mântuire, căinţă, jale, durere, suferinţă, moarte, doliu), conduce la o gândire prin analogie, exprimată mai întâi prin procedeele şi ideile muzicale, iar mai apoi, aşa cum este propriu spiritului european, în elaborări explicative, sistematizări şi teorii Cunoaşterea acestora ne aduce în mod indiscutabil mai aproape de înţelegerea superioară a fenomenului muzical istoric, de specificitatea şi autenticitatea expresiei precum şi de sensul muzicii ELEMENTE DE STILISTICĂ MUZICALĂ 27 Aceste teoretizări, numeroase în epoca barocului, configurează o teorie a afectelor şi figurilor, în legătură cu concepte filosofice mai generale, cu consideraţiile medical-psihologice legate de temperamente (Händel compune un întreg oratoriu cu temă legată de temperamente – „L’Allegro, il Pensieroso ed il Moderato“), cu matematicile şi astronomia în care se descifrează armonia proporţiilor şi „muzica sferelor“ sau, la un moment nivel mai tehnologico-practic, cu retorica Aria muzicală germană de expresie luterană este cea mai productivă şi concludentă sub aspectul acestor teoretizări şi aplicaţii Teoreticienii vremii se preocupă de definirea şi enumerarea afectelor Athanasius Kirchner în „Musurgia universalis“ (1650) stabileşte opt afecte de bază posibil de exprimat prin muzică: iubire, tristeţe, bucurie, mânie, compasiune, spaimă, curaj, îndoială Compozitorul Johann Matthenson (coleg mai mare al lui Händel la Hamburg) scrie „Der vollkommene Kapellmeister“ (1739) în care lărgeşte această sferă cu încă şapte aspecte: speranţă, dorinţă, mândrie, descurajare, încăpăţânare, invidie – de unde concluzionăm parcurgerea unei evoluţii orientate spre sfera psihologului Andreas Werckmeister scrie o carte în care expune concepţia după care perfecţiunea sa cea mai înaltă este reprezentată de unitate, din care decurg toate lucrurile (o concepţie esenţialmente religioasă) – „Dumnezeu însuşi este unitatea “ Tradus în termenii matematicii, unitatea reflectată în proporţia 1:1 = 1, fiind deci asimilată cu egalitatea Werckmeister stabileşte axioma după care ceea ce se apropie de această unitate este cu atât mai inteligibil şi mai desăvârşit, iar ceea ce se îndepărtează este cu atât mai confuz, mai nedesăvârşit Desigur că următoarea observaţie se referă la intervalele muzicale, reprezentabile prin proporţii armonice numerice, urmând ca acestora – consonanţe şi disonanţe – să le fie asociate anume predispoziţii afective şi temperamentale Nu va rezulta în continuare o simplificare a problematicii complexe a armoniei, în schimb clasificările şi ierarhizările vor fi conforme concepţiei după care „natura tinde către perfecţiune “ Figura reprezintă imaginea muzicală tipică, tipul unei configuraţii sonore – de pildă a unei melodii – a cărei cea mai evidentă particularitate este de a corespunde unei prezentări de sorginte textuală, pe care o imită sau o sugerează, o evocă sub raport muzical Procesul sensibil-intelectiv primar care duce la eşafodarea acestei discipline a figurilor este analogia Se operează o corespondenţă cu disciplina retoricii (Ars rhetorica tratează despre modul în care oratorul trebuie să-şi pregătească discursul (oratio), pe baza unui obiect şi unui scop al acestuia, în aşa fel încât să fie convingător şi impresionant şi să aibă asupra ascultătorului efecte ce ţin de instruire (docere), impresionare (movere) şi delectare), respectiv cu acea parte a retoricii care se ocupă de „figurile limbajului “ În retorică aceste figuri ale limbajului sunt definite şi sub un alt aspect, drept conformaţii a unei exprimări ce se abate de la obişnuit, adică de la maniera cea mai simplă sau directă de exprimare a unui conţinut Sunt binecunoscute în acest sens noţiunile legate de tropi şi figurile de stil (epitetul, comparaţia, metafora, metonimia, sinecdoca, hiperbola şi multe altele) În mod similar, teoreticienii muzicali ai barocului (cea mai cuprinzătoare şi sistematică tratare de acest fel aparţinându-i lui Joachim Burmeister şi purtând titlul deosebit de sugestiv „Musica poetica“, Rostock, 1666) identifică, descriu şi denumesc 28 ELEMENTE DE STILISTICĂ MUZICALĂ (în general cu denumiri ştiinţifice derivate din limbile clasice, greacă sau latină) figurile limbajului sonor, ajungând să inventarieze mai bine de o sută de astfel de figuri Iată câteva: passus trecere dificilă (exemplu, tetracordul armonic, prin contrast cu diatonia duriusculus – tonică, echilibrată – este asociat cu suferinţa, durerea, dificultatea; exemplele sunt numeroase, multe chiar renumite) gradatio gradare, repetare (exemplu, repetarea, de regulă la aceeaşi voce, dar la o altă înălţime – adică secvenţarea – conduce la întărirea, accentuarea unei idei) fuga evadarea (reprezintă de asemenea un procedeu repetitiv, dar repartizat la voci diferite) abruptio frângere (exemplu, înlocuirea unei rezolvări aşteptate cu pauză) aposiopesis amuţire (este vorba de aşa-numita pauză generală, efectul încetării simultane a tuturor vocilor) tmesis despărţire, tăiere (exemplu, fragmentarea unui pasaj melodic posibil a fi înţeles continuu) suspiratio suspin (exemplu, despărţire a unor motive de două note, de regulă treptat descendente, asemănătoare unui geamăt sau suspin) apocopa retezare (exemplu, scurtarea expresivă a ultimului sunet al unei fraze sau secţiuni oarecare) syncopatio răsturnare (binecunoscuta sincopă) anabasis ascensiune, urcuş (profil melodic ascendent cu diferite posibile expresii asociate) catabasis coborâre (profil melodic descendent cu diferite posibile expresii asociate) hypotyposis ilustrare (multe posibile profiluri melodice se pot integra în această tehnică figurală, prin sugestia plin – gol, sus – jos, ascendent – descendent, tare – slab sau chiar elemente onomatopeice) Observăm că două sunt sursele configurării acestor figuri: caracterul descriptiv pe de o parte şi asocierea unui anumit conţinut afectiv pe de altă parte Figurile se extind şi asupra procedeelor specifice de tratare a disonanţelor în contextul armoniei, respectiv ceea ce se concretizează în formulele notelor melodice (ca de exemplu torculus, denumind nota de schimb superioară, porectus, denumind nota de schimb inferioară, figuratio, denumind diverse contururi sinuoase, ca de exemplu rezolvarea figurată a întârzierii, etc) ELEMENTE DE STILISTICĂ MUZICALĂ 29 CLASICISMUL Caracteristicile generale ale stilului clasic sunt probabil cele mai cunoscute, întrucât ele reprezintă un reper tradiţional în cristalizarea conştiinţei istorice a artei muzicale, constituind în consecinţă măsura firească a unui întreg sistem de valori perpetuat în viaţa muzicală, învăţământul specific, estetica şi critica curentă, etc După Eggenbrecht, clasicismul se exprimă şi se explică în contextul unor evoluţii foarte caracteristice ale vieţii muzicale, proiectate în mod firesc pe un fundal istoric-cultural de particulară semnificaţie, şi care sunt sintetizate prin caracterul public al manifestărilor cerinţa inteligibilităţii şi caracterul personal al expunerii Toate acestea se împletesc în conturarea unui aspect al funcţionalităţii caracteristic, unde muzica este destinată ascultării şi delectării pure, în forma unui divertisment elevat, nelegat nici de reprezentarea teatrală, nici de ceremonialitate, nici de dans în mod direct (dar păstrând o relaţie stilizată cu acest domeniu), şi cu atât mai puţin de cultul religios Acest statut funcţional ce dobândeşte tot mai mult teren îşi are obârşia în manifestările vieţii de curte şi deschiderea acestora către mediile orăşeneşti, burgheze, deosebit de receptive în tendinţa lor de emancipare, de imitare şi ulterior chiar concurare a mediilor aristocratice – aceasta mai cu seamă în marile metropole Paris Londra, Viena, Hamburg, Berlin, Mannheim, München sunt câteva din centrele cele mai semnificative ale acestei evoluţii O astfel de orientare înspre cultură, înspre emanciparea prin cultură, a fost în deplin acord cu ideile curentului de gândire al iluminismului, curent de factură umanistă care a dat pentru prima dată în istorie o mare atenţie factorului social şi responsabilităţii sociale Ideile acestui curent, pronunţat progresiste, ce au prins contur în scrierile unor mari filosofi (poate cel mai pregnant la Jean-Jacques Rousseau, cu al său „Contract social“) au fost îmbrăţişate nu doar păturile burgheze dar şi de mulţi reprezentanţi ai aristocraţiei ereditare, inclusiv capete încoronate Este binecunoscută importanţa aşa-numitei „şcoli de la Mannheim“ în edificarea noului stil clasic O examinare mai apropiată a fenomenului Mannheim va fi deosebit de sugestivă pentru a exemplifica aspectele concrete ale acestui proces istoric Ascensiunea oraşului Mannheim a început în anul 1720 când prinţul elector Karl Philipp şi-a mutat aici rezidenţa sa (ce se afla anterior la Heidelberg) A început atunci construirea unuia dintre cele mai mari castele rezidenţiale din Europa acelei vremi (construcţie finalizată în 1760), în acord cu o fastuoasă viaţă de curte pe care o promova acest principe În paralel s-au construit biserici importante, iar la 1742 a fost inaugurată opera, într-o clădire luxoasă special construită pentru aceasta O serie de importante organisme culturale şi ştiinţifice au fost promovate – un colegiu iezuit, o academie de medicină, o academie de ştiinţe, un colegiu al chirurgilor, o şcoală de desen, asociaţiile culturale, Deutsche Gesellschaft (Asociaţia germană) şi Nationalschaubühne (Scena naţională), o grădină botanică, un cabinet meteorologic, o colecţie de gravură şi pictură, o reşedinţă de vară la Schwetzingen, înconjurată de parcuri şi grădini special amenajate, cu un întreg sistem de fântâni arteziene – loc unde se desfăşurau numeroase activităţi cu profil artistic şi monden În 1743, tânărul prinţ Karl Theodor, în vârstă pe atunci de nouăsprezece ani, îi urmează tatălui său 30 ELEMENTE DE STILISTICĂ MUZICALĂ Iubitor fervent al muzicii, cu o remarcabilă educaţie în acest sens (cunoscător a două instrumente – flautul şi violoncelul), acesta a impulsionat şi mai multă nivelul deja foste ridicat al muzicii promovate, ajungând ca ansamblurile întreţinute de curtea sa – orchestra, teatrul, muzica de cameră, muzica religioasă – să ajungă la cotele unei unanime recunoaşteri europene Orchestra curţii a reprezentat în mod special un fenomen Fondat în 1720, ansamblul a început să dobândească trăsături de originalitate şi calităţi sonore cu totul deosebite odată cu venirea la conducerea sa a lui Johann Stamitz (1717-1757) Violonist virtuoz şi remarcabil compozitor, Stamitz a impus o viziune nouă cântului orchestral, viziune ce a fost curând recunoscută drept o adevărată „şcoală a tonului“ (Mannheimer Tonschule) Pe lângă faptul că orchestra era cu totul de excepţie pentru acea perioadă (douăzeci şi patru de cordari şi douăsprezece suflători, cărora li se adăugau la nevoie trompetiştii şi timpaniştii Curţii), componenţa era de-a dreptul fenomenală, numeroşi dintre instrumentiştii de excepţie ai ansamblului fiind şi compozitori de talent O scurtă trecere în revistă a acestor instrumentişti-compozitori: Franz Xavier Richter (cca 70 de simfonii, numeroase concerte pentru pian şi muzică de cameră); Ignaz Fränzl (violonist – simfonii, concerte pentru vioară, muzică de cameră); Anton Filz (violoncelist – cca 40 de simfonii); Alessandro Toeschi (virtuoz italian al viorii, concert-maestru); Carl Giuseppe Toeschi (violonist, fiul primului şi urmaş al acestuia pe postul de concert- maestru – 66 de simfonii, 30 de concerte pentru flaut şi vioară, muzică de cameră); Ignaz Holzbauer (capelmaestru al teatrului – 65 de simfonii, opere, concerte, muzică de cameră); Franz Beck (violonist, muzician de cameră – 30 de simfonii); Christian Cannabich (violonist, director succesor al lui Johann Stamitz – 90 de simfonii, opere, concerte pentru vioară, balete, muzică de cameră); Carl Stamitz şi Johann Anton Stamitz (fiii lui Johann Stamitz), Willhelm Cramer, Franz Danzi, instrumentişti şi compozitori ai unei a doua generaţii, crescută în aceeaşi înaltă tradiţie Desigur că avem de a face cu un fenomen remarcabil, făcut posibil în bună măsură datorită viziunii casei princiare ce a patronat şi oferit acest cadru deosebit de propice vieţii muzicale şi performanţei în domeniu Foarte important de remarcat faptul că la majoritatea acestor manifestări muzicale organizate de curte aveau acces iubitorii de muzică din afara acestui cerc aristocratic – reflectarea a unei generozităţi caracteristice aristocraţiei pătrunse de ideile iluminismului Iată câteva opinii exprimate în epocă: „Este o armată de generali, capabili în egală măsură să facă un plan de bătaie şi să lupte în linia întâi“, scrie britanicul Charles Burney, autorul unei excepţionale scrieri de consemnări intitulată „Jurnalul unei călătorii muzicale“ (1772); „Nici o orchestră din lume nu a anticipat ceea ce fac cei din Mannheim în execuţiile lor Fortele este un tunet, crescendo o cataractă, diminuendo este un curs de apă cristalin clipocind în depărtare, piano este o adiere de primăvară Instrumentele de suflat înaltă şi susţin sau (după caz) împlinesc şi însufleţesc furtuna cordarilor“, sună aprecierea unui reputat estet al perioadei, Christian Friedrich Daniel Schubart, autor al cărţii de referinţă Ideen einer Ästhetik der Tonkunst, 1785 (Idei pentru o estetică a artei muzicale) Prestigiul valoric al acestor interpretări instrumentale a contribuit substanţial la o schimbare de statut a muzicii orchestrale, care devine o muzică „de ascultat“ în sine, depăşind statutul genului inspirator – acela a uverturii de operă Acelaşi Charles Burney remarcă cu exactitate acest fenomen: „Tocmai aici a realizat Stamitz saltul dincolo de graniţele obişnuite ale ELEMENTE DE STILISTICĂ MUZICALĂ 31 uverturii de operă, care până atunci servea doar ca un apel la datorie, pentru a atrage atenţia asupra intrării soliştilor “ În anul 1777 prinţul Karl Theodor moşteneşte titlul princiar al Bavariei şi curtea sa se va muta la München, acesteia urmându-i majoritatea muzicienilor orchestrei şi operei Fenomenul ce a urmat acestui moment este remarcabil şi definitoriu pentru întreg spiritul timpului: prietenii muzicii din pătura burgheză stabilă a locului au luat iniţiativa organizării unor concerte publice (Liebhaber-Konzerte – concerte ale iubitorilor muzicii), concepute în forma unei instituţii stabile Modele în acest sens existau deja în mari centre, ca de exemplu Académie des amateurs din Paris şi altele Orchestra era formată din reprezentanţi ai nobilimii şi burgheziei locale, consolidată cu muzicieni profesionişti rămaşi la Mannheim Concertele aveau loc regulat şi programau uverturi de operă, arii, simfonii, concerte Societatea respectivă avea statute proprii, publicul încheia abonamente, din venituri se acordau gratificaţii muzicienilor participanţi, se lansau comenzi către compozitori pentru crearea de lucrări destinate acestor concerte Era astfel pe deplin conturată structura instituţiei publice de concerte, aşa cum fiinţează ea până în ziua de astăzi În 1788, W A Mozart, aflat la Mannheim pe drumul de întoarcere dintr-o călătorie la Paris, scrie tatălui său: „Se organizează şi aici o Académie des amateurs, ca la Paris, unde dl Fränzl dirijează, şi pentru ei scriu acum un concert pentru pian şi vioară “ Un alt mare patron al muzicii din aceeaşi perioadă a fost Friedrich II (cel Mare), rele al Prusiei, nu doar un mare iubitor de muzică, ci şi un practician remarcabil, flautist solist, elev al reputatului Johann Joachim Quantz În vreme de pace regele obişnuia să facă muzică în fiecare seară, ascultând concertele pregătite de celebra sa capelă (orchestră) şi de cele mai multe ori participând direct ca solist la flaut Pentru aceste ocazii muzicienii săi au compus numeroase piese muzicale, între care cca 300 de concerte pentru flaut semnate de Quantz, destinate a fi interpretate exclusiv de către regele-muzician! La curtea lui Friedrich a activat timp îndelungat Carl Philipp Emanuel Bach, autor prolific şi inspirat, moştenitor al meşteşugului componistic al tatălui său, Johann Sebastian, şi în acelaşi timp activ promotor al noilor trăsături stilistice În importanta sa lucrare teoretică, Eseu asupra adevăratei arte a cântatului la clavecin (Berlin, 1753) tratează inclusiv aspectele legate de compoziţie, gust, expresivitate, interpretare, improvizaţie şi chiar destinaţie a muzicii, dând astfel o expresie clară spiritului muzical a epocii Necesităţile de adaptare la anumite cerinţe ale destinatarilor pieselor muzicale sunt evidenţiate în mod obiectiv: „Pentru că a trebuit să scriu majoritatea pieselor mele pentru anumite persoane şi pentru public, am fost prin aceasta întotdeauna mult mai îngrădit decât în puţinele piese pe care le- am scris doar pentru mine “ Pe de altă parte, aceste îngrădiri sau limitări pe care artistul este nevoit să şi le impună, pot conduce uneori la rezultate pozitive nebănuite: „Am avut de urmat uneori prescripţii de-a dreptul caraghioase; se poate totuşi ca astfel de condiţii nu tocmai plăcute să fi stimulat ingeniozitatea mea înspre anumite soluţii pe care altmiteri nu aş fi avut ocazia să le născocesc “ Tot Carl Philipp Emanuel Bach este unul dintre primii compozitori care au vizat în activitatea lor acea piaţă muzicală liberă ce se constituia din cunoscători şi iubitori de muzică (amatori sau diletanţi, etimologie: amator = cel care iubeşte ceva, din it amare = a iubi; diletant = cel care găseşte plăcere în a face ceva, din it diletto = plăcere, delectare) Mai multe titluri de culegeri ale sale sunt dovadă a acestei orientări – Piese scurte şi uşoare pentru clavecin 32 ELEMENTE DE STILISTICĂ MUZICALĂ pentru începători (1766), Şase sonate uşoare pentru clavecin (1766), Şase sonate pentru clavecin pentru uzul doamnelor (1770) şi mai cu seamă cele şase Colecţii pentru cunoscători şi amatori În aceste opusuri Carl Philipp Emanuel Bach şi-a propus să îmbine seriosul cu uşorul, rafinamentul armonic cu farmecul melodiei, dificultatea tehnică cu expresivitatea cantabilă, astfel încât să pună la dispoziţia fiecăruia, după gustul şi putinţa sa, un produs muzical de calitate Poate cel mai cunoscut dintre aceşti luminaţi patroni ai artei muzicale este prinţul Eszterházy, aceasta neîndoios datorită faptului că în serviciul său a activat timp îndelungat un geniu de talia lui Joseph Haydn Haydn a avut o lungă perioadă de autodidact la Viena, a dat ore, a cântat ocazional, a compus în special muzică de divertisment A studiat singur Der volkommene Kapellmeister de Mattheson şi Gradus ad Parnassum de J J Fuchs A studiat foarte scurt timp cu Nicola Porpora, fiind vecin cu acesta, şi angajat la el ca acompaniator şi valet Acesta a fost de mare folos coagulării numeroaselor sale experienţe practice şi studii autodidacte Mai târziu, ajuns la Eszterházy, Haydn scria într-o schiţă autobiografică (1776): „Prinţul meu era mulţumit cu toate activităţile mele, m-am bucurat de aplauze, am putut, ca şef al unei orchestre, să fac încercări, să observ ce anume trezeşte atenţia şi ce anume o face să slăbească, deci să îmbunătăţesc, să adaug, să elimin, să îndrăznesc Eram rupt de lume, nimeni în preajma mea nu putea să mă facă să rătăcesc sau să mă chinuie, şi astfel a trebuit să devin original “ Genurile muzicale Triumful muzicii instrumentale şi apogeul structurării formale Genurile practicate în această perioadă parcurg un proces de cristalizare şi convergenţă, astfel că printr-un fenomen de continuitate se înregistrează evoluţii calitative cu rezultate pregnante Astfel, suita barocului constituie cadrul pe care se operează desprinderea de funcţionalismul dansului înspre genurile-reper ale simfoniei, sonatei instrumentale şi genurilor camerale dominate de cvartetul de coarde În edificarea acestora se evidenţiază şi tendinţele de standardizare a formulelor organologice, repertoriale, şi anume formaţia orchestrală clasică (înmănunchind tradiţiile provenite în principal din practicile operei – simfonia – şi ale concerto-ului grosso şi instrumental, genurile camerale în prelungirea practicilor sonatei da camera, cu standardizările ce au dus la cvartetul de coarde şi variantele înrudite – trio-ul sau diversele varietăţi de cvintet de coarde, cvartetul şi cvintetul de pian, formula intens uzitată a sonatei pentru instrument (în special pentru coarde – vioară şi violoncel) au acompaniament de pian, variante incluzând instrumente de suflat sau ansambluri alcătuite din instrumente de suflat – trio, cvintet, octet şi fireşte genurile dedicate instrumentelor cu clape, unde clavecinul şi orga dragi barocului cedează locul modelelor constructive noi, rezultat al unor numeroase inovaţii şi îmbunătăţiri ce s-au succedat vertiginos în această perioadă – piano-forte, capabil să redea o dinamică nuanţată în funcţie de tuşeu, şi Hammer-Klavier, al cărui sistem de lovire a corzilor prin ciocănele duce la un randament sonor spectaculos pentru vremea respectivă Caracteristic este faptul că structurarea acestor genuri – simfonice şi camerale – aderă la un model compun, alcătuit din trei sau patru părţi articulate ca mişcări contrastante cu o funcţionalitate specifică, ce vehiculează un număr restrâns ELEMENTE DE STILISTICĂ MUZICALĂ 33 de tipare formale curente, extrem de performante şi adaptabile din punct de vedere expresiv Perioada clasică cunoaşte şi un fenomen remarcabil de cristalizare a tiparelor formale muzicale, care ajung acum la un punct maxim al definiţiei lor Principiul tematismului este puternic reprezentat, evidenţiind gândirea muzicală capabilă de a da o maximă caracterizare expresivă alcătuirilor melodico-armonice, precum şi un potenţial impresionant de a elabora materialul muzical, procedeu ajuns acum la apogeu Forma centrală o constituie sonata bitematică, cu extraordinara sa capacitate de sugestie caracterială şi dramatică, manevrând în câmpul determinat de polaritatea unor contraste definitorii Alte forme impregnante de ideea tematismului sunt rondo- ul clasic tema cu variaţiuni, în varianta iniţială a variaţiunilor ornamentale, cu perspective de dezvoltare pe noi coordonate Formele strofice sunt şi ele prezente, mai cu seamă în varianta formelor mari, de tipul formelor cu trio (Menuet-Trio-Menuet şi mai târziu Scherzo-Trio-Scherzo), constituind elemente de relativă continuitate cu practica barocă a suitei Elaborarea tiparelor formale, ajunsă la acest grad de desăvârşire, nu va înregistra un moment de stază, ci va găsi căi remarcabile de sinteză a principiilor formale ca de exemplu, rondo-ul bitematic şi rondo-ul sonată, variaţiunile duble şi variaţiunile de caracter, interferenţe ale principiilor dezvoltătoare forjate în practica sonantei bitematice cu diverse tipare ca stroficitatea sau fuga (aceasta doar în mod ocazional) Toate acelea arătate aici evidenţiază elementele ce pot susţine concluzia că perioada clasică înfăptuieşte consacrarea supremă a muzicii instrumentale, aşa- numitei „muzici pure“ sau autonome, ceea ce constituie în sine o extrem de importantă realizare Aceasta nu înseamnă că genul extrem de dinamic al operei va cădea în desuetudine; dimpotrivă, elementele de diversificare şi consistentă reformă se întâlnesc şi aici Mai întâi trebuie remarcat aportul unui spirit nou, acela al comediei, al aducerii pe scenă, în ipostază – pentru început critică şi generatoare de umor – a subiectului extras din mediul vieţii de zi cu zi – este vorba de genul opera buffa Gianbattista Pergolesi, cu Serva padrona este pilduitor în acest sens Se identifică aici tradiţiile teatrului popular, ale străvechii „commedia dell’arte“, cu bufoneriile ei caracteristice, pe gustul unui public de oameni simpli, dar nu numai acestora Tradiţiile teatrului comic este totuşi prestigioase – ne gândim la Molière sau Carlo Goldoni Este de identificat aici şi un fenomen social şi de reflectare a unui curent de mentalitate, problematica vieţii burgheze şi a raporturilor acesteia cu aristocraţia, problematica emancipării claselor sociale modeste în contextul general al epocii Opera seria va cunoaşte la rândul ei adaptări necesare la problematica şi spiritul timpului Christoph Willibald Gluck aduce o importantă contribuţie la o reformă a operei, pe care o realizează prin ultimele sale câteva creaţii Ca personalitate afirmată practic în toate marile centre muzicale europene: Milano, locul lansării spectaculoase în 1741 cu opera seria Artaserse, apoi Londra, unde a colaborat cu G F Händel; Dresden, Hamburg, Praga, Napoli, Paris, Viena – unde s-a stabilit şi a devenit din 1744 „adevăratul compozitor al curţii“ prin titlul acordat de împărăteasa Maria Theresia Genul desprins de Gluck a fost cel dominant în epocă, respectiv opera seria de tip napolitan, unde prodominanţa ariilor de virtuozitate era esenţială, ceilalţi parametri ai compoziţiei fiind trataţi mai degrabă schematic şi convenţional Tendinţa 34 ELEMENTE DE STILISTICĂ MUZICALĂ sa de intensificare a elementului dramatic şi de reliefare a adevărului omenesc se manifestă treptat printr-o nouă cantabilitate a ariilor, o animare a recitativelor, o întărire a componentelor orchestrale şi corale Pe aceste coordonate se înfăptuieşte reforma lui Gluck începând cu opera „Orfeo ed Euridice“ (1762), urmată de alte câteva titluri de mare succes În esenţă, prin colaborarea cu libretistul Ranieri de Calzabigi, Gluck îmbină modelul operei italiene cu cel a teatrului muzical francez (mai dramatic în conţinut, mai dinamic prin prezenţa marcată a corului şi baletului), edificând astfel un tip de spectacol ce constituie baza dezvoltării ulterioare a genului până în ziua de azi În prefaţa la cea de a doua operă de acest tip „Alcesta“ (1779) Gluck formează sintetic şi sugestiv obiectivele estetice ale concepţiei sale: „simplitate, adevăr şi naturaleţe “ Astfel, principiile definitorii ale orientării clasice se regăsesc exprimate, atât artistic, cât şi teoretic, cu maximă claritate şi concizie Realizările clasicilor, contribuţia lor esenţială la consolidarea cunoştinţei istorice şi aspiraţia estetică Perioada despre care discutăm este hotărâtoare în apariţia conştiinţei moderne a clasicităţii nu numai ca un curent istoric, dar şi ca o structură permanentă a spiritului omenesc manifestându-se cu o intensitate mai mică sau mai mare în toate epocile şi în toate domeniile culturii Acordul lucrării cu idealul său, al execuţiei cu proiectul, realizarea deplină şi spontană a unităţii sub toate formele conferă operei clasice atributul perfecţiunii, idee tradiţională a esteticii clasice de sorginte aristoteliană: conceptul perfecţiunii ca sens al reuşitei estetice integrale, al organicităţii depline, unde nu se mai poate adăuga sau elimina nimic, soluţia optimă a unei „probleme artistice “ De aici ideea că frumosul poate fi definit, prescris, construit „Clasic“ devine sinonim cu „perfect“, indiferent de timp, loc sau stil Şi mai radicală este depăşirea caracterului „istoric“ al clasicismului prin asociere cu ideea de permanenţă După Pope, „scriitorul care durează un secol nu poate avea defecte“; după Taine, clasicismul are „caractere profunde şi durabile“; după G Călinescu, avem de a face cu un „mod de a crea durabil şi esenţial “ Aceste atribute le-au întruchipat în mod perfect cei trei mari reprezentanţi ai culturii muzicale vieneze, Haydn, Mozart şi Beethoven Sinteza clasică realizată de aceştia, fiecare în felul său, îşi afirmă vocaţia prin dominarea virtuţilor contrare, prin gruparea lor armonică, solidară Dominarea contrastelor transmite clasicului un fundal cvasi- tragic: controlul raţional vine să reprime un profund zbucium interior, disimulat în forme impecabile Seninătatea apolinică absoarbe durerea patosului dionisiac În ceea ce priveşte aspiraţia estetică a compozitorului clasic, se poate remarca faptul că acea naturaleţe caracteristică este rodul unei subtile transfigurări: naturalul raportat la procedeul imitării naturii (într-un sens profund conceptual şi nu simplificator- ilustrativ), recomandată de Aristotel, operează prin selecţie, intensificare a proprietăţilor naturii, generalizare care conduce la tipuri Interesul central este în această concepţie cel pentru natura umană în ceea ce are ea mai general şi mai profund, pe când pitorescul, neobişnuitul, extraordinarul nu prezentau decât un interes minor sub acest raport ELEMENTE DE STILISTICĂ MUZICALĂ 35 Dintre numeroşii compozitori ai perioadei, cultivând un sil cu remarcabile trăsături de unitate (mai pronunţate decât în baroc) se detaşează net, aşa cum s-a arătat, personalităţile triadei vieneze: Haydn, Mozart, Beethoven, a căror amprentă individuală, măiestrie tehnică ireproşabilă, anvergură şi profunzime de conţinut a operei rămân definitorii şi, cel puţin până în ziua de astăzi, neperisabile Merită citată caracterizarea sintetică şi deosebit de plastică pe care scriitorul, muzicianul şi competentul critic al perioadei care a fost E T A Hoffmann o face fiecăruia dintre cei trei mari clasici, în forma sugestivă a unor imagini existenţial-expresive, ce sugerează şi un drum evolutiv: la Haydn întâlnim „beatitudine, ca în vremurile dinainte de păcat… nici o durere, nici o suferinţă“; la Mozart „iubirea şi melancolia răsună în tonuri pline de graţie“; la Beethoven „răsunetul puternic al tuturor pasiunilor “ Iată dar conturat prin cele arătate până aici consensul general al creatorilor prin diversele câmpuri de preocupare genuistică înspre obiectivele accesibilităţii, conştiinţa unui public larg şi eterogen, necesitatea simplificării limbajului muzical, al degrevării de încărcătura reprezentată de complexitatea tehnică sau virtuozismul extrem al stilului operei seria, ajuns la paroxism în arta castraţilor, ce eclipsa toate celelalte componente ale spectacolului Aceasta mărturiseşte şi existenţa în acele timpuri a unei convergenţe a divertismentului cu muzica elevată – genuri ca serenada, divertismentul, casaţiunea, sunt alcătuite cu o tehnică armonică, formală, instrumentală, perfect compatibilă cu oricare dintre capodoperele simfonice Extrem de celebra „Mica serenadă“ de Mozart este de fapt o simfonie de mai mici dimensiuni, aceste dimensiuni fiind condiţionate în special de faptul că ansamblul se reduce la orchestra de coarde (la fel ca mai timpuriile „Simfonii Salzburgheze“ K 136, 137 şi 138, care poartă şi nomenclatura alternativă de „divertisment “ 36 ELEMENTE DE STILISTICĂ MUZICALĂ ROMANTISMUL Repere istorice şi periodizare În linii mari se poate considera că stilul romantic în muzică debutează în al doilea deceniu al secolului XIX, în jurul anilor 1815-1820 Unele trăsături romantice se identifică deja în creaţia lui Ludwig van Beethoven, iar primul compozitor a cărui muzică învederează pe deplin caracteristicile noului stil este Franz Schubert De-a lungul întregului secol XIX asistăm la dezvoltarea pe multiple planuri a romantismului, un prim stadiu de cristalizare fiind reprezentat de perioada 1830-1850, prin activitatea unei generaţii de mare valoare între care se remarcă Robert Schumann, Frédéric Chopin, Felix Mendelssohn-Bartholdy şi alţii Cea de a doua jumătate a secolului cunoaşte stadiul de maximă complexitate a curentului romantic, caracterizată prin evoluţii spectaculoase ale limbajului şi prin diversificarea orientărilor: Franz Liszt şi Richard Wagner cultivă o linie pronunţat inovatoare, Johannes Brahms realizează o sinteză axată pe un relativ tradiţionalism al formelor de exprimare, se afirmă viguros compozitorii aşa-numitelor şcoli naţionale, ce aduc un suflu proaspăt elementelor de limbaj prin valorificarea inspiraţiei din folclor – Piotr Ilici Ceaikovski, Antonín Dvořák, Edvard Grieg, Modest Musorgsky şi Nikolai Rimski-Korsakov, pentru a-i aminti doar pe cei mai proeminenţi – în vreme ce în Italia, Giuseppe Verdi aduce genul de operă la un adevărat apogeu La cumpăna cu secolul XX romantismul atinge un stadiu de saturaţie ce va determina un moment de mare răscruce: un important număr de creatori abandonează această direcţie pentru a se orienta spre alte orizonturi de expresie, în vreme ce o serie de compozitori de valoare rămân credincioşi principiilor estetice şi limbajului romantic pe care le cultivă în continuare, în formele cunoscute sub numele de post-romantism, curent ce îşi prelungeşte existenţa până în preajma mijlocului secolului XX Între aceştia se numără Gustav Mahler, Richard Strauss şi Serghei Rahmaninov Etimologia şi consacrarea termenului Originea îndepărtată a termenului se află în cuvântul „roman“, ce desemna un gen cristalizat în evoluţia tradiţiilor literare medievale din Galia romanizată (astăzi Franţa), unde o mare regiune se numea la un moment dat Romania şi unde acest termen se referea şi la limba de origine latină (sau „romană“); genul ca atare se înscria în linia unor mai vechi tipare ce defineau o povestire cu multiple episoade prezentând isprăvile şi peregrinările unor personaje ce asumau adesea o statură simbolică, parcurgând o serie de medii, situaţii şi peripeţii Sensul primar al termenului are continuitate până în zilele noastre – cu transformările inevitabile – iar una din realizările monumentale, nemuritoare ale genului, în care structura originară se îmbină cu profunzimea de semnificaţii şi deschiderea spre noi teritorii ale literaturii este celebrul „roman picaresc“ – Don Quijote al lui don Miguel de Cervantes Saavedra Limba franceză păstrează şi un adjectiv, „romanesque“ (preluat şi în română ca românesc) ce se referă tocmai la caracterul, imaginar, demn de un roman Forma lexicală de „romantic“ apare în limba engleză în secolul XVIII, ca un adjectiv ce definea calitatea de a fi „ca în romane“, cu nota aparte a pitorescului, a ELEMENTE DE STILISTICĂ MUZICALĂ 37 atmosferei căutate, a unei anumite dispoziţii estetice sau sentimente declanşate de impresii, privelişti, locuri, contacte umane sau întâmplări Din această familie de sensuri face parte cuvântul „romance“ din engleza modernă, ce defineşte o poveste de dragoste în aspectele ei cele mai idilice În forma sa comună consacrată de vocabularul englez, termenul de „romantic“ a fost preluat în franceză, germană şi celelalte limbi europene, fiind curând folosit într-un sens asociat teoriei literare Această accepţie a fost inaugurată în 1798 de către literatul, filosoful şi teoreticianului german Friedrich Schlegel, care a utilizat termenul pentru a diferenţia în mod tranşant tendinţele literaturii moderne a timpului faţă de cele clasice Caracteristici stilistice generale În mod special în domeniul literar romantismul prezintă caracteristicile tipice ale unui modernism asumat şi militant, aflat de cele mai multe ori în opoziţie cu clasicismul, pe care îl percepe sub nota academismului Artiştii romantici se autodefinesc ca atare, asumându-şi titulatura de „romantic“ ca un quasi-sinonim al modernităţii Sunt semnificative în acest sens luările de poziţie programatice, teoretizările şi polemicile, spiritul de frondă şi independenţă, expresia unei mari nevoi de libertate a spiritului, tradusă în contestarea regulilor şi dogmelor tradiţionale Astfel de exemplu, scriitorul şi dramaturgul Victor Hugo scrie în anul 1827 drama „Cromwell“, în conceperea căreia nesocoteşte o serie de norme şi convenţii ale genului, ca de exemplu unitatea de timp, acţiune şi loc În prefaţa redactată la această revoluţionară lucrare, Hugo îşi expune ideile novatoare, care în esenţă proclamau: nici un fel de stavilă nu trebuie să existe în ce priveşte conţinutul sau forma operei dramatice; orice poate constitui subiect al unei opere literare: lumea senzorială ca şi cea transcendentală, realitatea sau visarea, grandiosul sau grotescul – şi toate pot fi întreţesute între ele, aşa cum sunt de fapt în viaţă Premiera dramei a creat un scandal, publicul împărţindu-se în partizani înfocaţi şi detractori înverşunaţi Prefaţa lui Hugo a devenit un adevărat manifest al curentului romantic Nota contestatară, militantă, polemica deschisă cu academismul este o constantă a acelui suflu înnoitor, revoluţionar al romantismului de început Publicaţia pariziană „Le Grobe“ poartă o adevărată campanie în acest sens, sub formula corifeului său, criticul Louis Vitet, care proclamă război regulilor Postura de răzvrătit a artistului romantic are cel mai adesea drept sursă o profundă senzaţie de nemulţumire în raport cu ambianţa socială, cu adversităţile şi insatisfacţiile nenumărate, mici sau mari, cu care omul este silit să se confrunte în viaţa de zi cu zi – cu alte cuvinte o stare de nemulţumire în raport cu lumea reală Un reflex psihologic faţă de această stare – fie ea motivată obiectiv, fie subiectivă – îl constituie făurirea unei lumi alternative, ideale, o lumea a artei şi imaginaţiei neîngrădite, loc de efuziune sau consolare, piedestal al valorilor pe care lumea reală nu este în măsură să le ofere De aici o dihotomie între real şi imaginar care marchează puternic conştiinţa romantică, reflectându-se în forme mereu reînnoite de-a lungul întregii perioade – de la creaţia de tinereţe a lui Schubert până la ultimele opusuri ale post-romanticului Mahler Numeroase sunt formulările fără echivoc ale acestei dihotomii Poetul Chateaubriand notează undeva: „Imaginaţia este bogată, opulentă, minunată, iar existenţa reală e săracă, sterilă, neputincioasă “ Exprimările patetice ale deschizătorului de drumuri Beethoven, punctând evenimentele cu adevărat tragice ale 38 ELEMENTE DE STILISTICĂ MUZICALĂ vieţii lui personale, trasează clar aceeaşi opoziţie între realitatea vieţii şi consolarea supremă prin artă: „Nu ţi-e îngăduit să fii om, nu pentru tine, doar pentru ceilalţi, pentru tine nu mai există altă fericire decât în tine însuţi, în arta ta“ sau „Să trăieşti doar în arta ta! Oricât de îngrădit te afli din cauza simţurilor tale, aceasta este singura realitate pentru tine “ În jurnalul intim al lui Franz Schubert găsim următoarea însemnare (1816) despre impresia produsă de muzica lui Mozart asupra tânărului de nouăsprezece ani: „Sunetele vrăjite ale muzicii lui Mozart… ele ne arată în întunecimea acestei vieţi o depărtare luminoasă, frumoasă, spre care se îndreaptă cu încredere speranţa noastră!“ Privită ca expresie a raportului de tip antitetic între clasic şi modern, comparaţia dintre tradiţia clasică şi mentalitatea romantică, exprimată atât în operele artistice cât şi în luările de poziţie ale noii critici partizane înnoirii, se conturează plastic şi semnificativ Tendinţa romantică de depăşire a modelului clasic – manifestare tipică a modernismului din toate timpurile – rezultă într-un antagonism dintre reguli şi libertate Estetica libertăţii promovată de romantism vede arta ca pe un fenomen miraculos, datorat creativităţii artistului, ca o forţă elementară, ca efect al unui subiectivism şi unui individualism, al harului şi imaginaţiei, iar nu al raţiunii şi normelor Marele critic de artă George Călinescu sintetizează cu caracteristica sa plasticitate şi forţă de sinteză şi generalizare câteva dintre distincţiile curente clasic- romantic Astfel, este de relevat „interesul pentru tipurile eterne“ şi „viziunea caracterologică despre lume“, iar de aici o anumită „formă sufletească unică“ pe care o promovează viziunea clasică, faţă de care romanticul este „subom ori supraom, înger sau demon “ „Clasicul şi romanticul sunt [termeni]… unul promovând înţelepciunea, celălalt bogăţia vieţii “ Interesante sunt extensiile proiectate de Călinescu asupra situării atitudinii critice: „Critica clasică aplică regulile, examinează în ce măsură a fost imitat modelul; critica romanticului e în căutarea inefabilului personal, a biograficului“ sau a manifestării sentimentului religios: „În materie religioasă, clasicul e respectuos (fără fervenţă) faţă de zei, e catolic Romanticul este sau ateu, sau mistic şi inchizitorial “ Concluzionarea călinesciană a acestui „exerciţiu antinomic“ este extrem de clară: „Extremele, cum vedem, sunt ale romanticului, iar mijlocul e al clasicului “ Un alt important reprezentant al criticii literare şi de artă român, Tudor Vianu, relevă un spirit de fineţe şi subtilă nuanţare aspecte semnificative legate de romantism Astfel, el indică cu perfectă îndreptăţire faptul că romantismul nu numai un curent istoric, dar şi o „structură permanentă a spiritului omenesc, manifestându- se cu o intensitate mai mică sau mai mare în toate epocile şi în toate domeniile culturii, şi că manifestarea istorică a romantismului nu este decât produsul unei coincidenţe între o structură permanentă a spiritului uman şi anumite împrejurări care o solicită cu deosebire “ Extrem de sintetică şi concludentă, chiar esenţială, este formularea lui Vianu privind comparaţia clasic-romantic: „Clasicul înţelege lumea ca întreg statornic şi închegat cu raporturi coexistenţiale Romanticul o proiectează în timp şi o resimte ca un total fluent, ca un ansamblu de relaţii de succesiune, reprezentare a lumii ca devenire “ Dihotomia real-imaginar evocată mai devreme este surprinsă de caracterizarea lui Vianu în termenii unei situări aparte a romanticului în fluxul ELEMENTE DE STILISTICĂ MUZICALĂ 39 temporal, în ipostazele concrete ale tendinţelor de „evadare“ în idealizarea trecutului sau în proiecţiile de „revoluţionare“ a lumii în viitor: „Afectele reprezentative ale sufletului romantic sunt legate de trăirea timpului Emoţia întoarcerii către trecut, cu conţinutul de îndemn sau de mustrare – aspiraţia către viitor, năzuinţa spre ceea ce poate schimba faţa vieţii şi a lumii, aşteptat cu farmec şi nelinişte “ În acest context, „prezentul ia adesea forma urâtului a sentimentului unui timp fără conţinut, steril “ Ascensiunea muzicii spre un statut de înaltă preţuire în ierarhiile spirituale ale romantismului (îndeosebi a celui german) este impecabil argumentată de logica exegetică a lui Vianu: „Fluenţa individualităţii romantice se exprimă mai bine ca oriunde în muzică, arta succesivului prin excelenţă, muzica devenind arta suverană a romantismului şi influenţând celelalte arte “ Particularităţi stilistice specifice ale romantismului muzical Din punct de vedere al genurilor şi mai ales al formelor, compozitorii romantici se plasează într-o linie de continuare remarcabilă în raport cu predecesorii clasici: simfonia, concertul, sonata instrumentală, cvartetul şi celelalte genuri camerale se regăsesc în mod constant în preocupările creatorilor de-a lungul întregii perioade romantice Opera continuă să reprezinte un gen de mare atracţie, beneficiind de înnoiri paralele cu cele survenite în arta teatrală – la nivelul tematicii şi libretelor – şi desigur şi cu cele specifice de limbaj sonor; tehnica de cânt evoluează în mod exemplare în Italia, configurând maniera deosebit de eficace şi expresivă cunoscută sub denumirea de „bel canto“ (cânt frumos) – influenţa acestei tehnici generalizându- se la nivel european Formele cultivate sunt în continuare cele perfecţionate de compozitorii clasici – sonata, formele strofice mici şi mari, ciclul de variaţiuni (mai cu seamă pe linia variaţiunilor de caracter), rondo-ul cu variantele sale (rondo bitematic şi rondo-sonată) – o remarcă specială cuvenindu-se adusă în ce priveşte tendinţa către formele complexe ce îmbină constructiv principii formale distincte şi respectiv amplificarea travaliului tematic în direcţia aşa-numitei concepţii ciclice (toate aceste linii fiind de altfel iniţiate în principal de către Beethoven) Pe fondul acestei continuităţi de ansamblu se evidenţiază câteva direcţii de dezvoltare caracteristice: Tendinţa spre cultivarea extremelor, caracteristică romantică prin excelenţă, se manifestă şi în domeniul genurilor prin proliferarea piesei instrumentale de caracter şi a liedului, ca genuri de mici dimensiuni, uneori chiar miniaturale, creuzet optim al experimentării acelor note expresive prin excelenţă individuale, fugitive, particulare, pitoreşti – pe de o parte, şi a lucrărilor simfonice sau lirice de extremă amploare sonoră, formală şi ca durată, cu tendinţe de adevărat „gigantism“ pe de altă parte Enumerăm între primele numeroasele lucrări purtând o varietate de titluri generice – impromptu, intermezzo, feuille d’album, étude (studiu), novelette (povestioară), chanson sans paroles (cântec fără cuvinte), scherzo, balada, ca şi diversele dansuri – valsul, copios reprezentat, mazurca, poloneza, ş a – genuri integrate cel mai adesea unei culturi muzicale de mare difuziune în păturile urbane burgheze, cu forma social- culturală a „salonului“ care, treptat, a evoluat înspre facilitatea progresivă a unor genuri de consum Crearea unui gen nou, caracteristic romantismului şi anume poemul simfonic, quintesenţă a aşa-numitei muzici cu program Genul ca atare a fost creat şi strălucit teoretizat de către Franz Liszt, şi s-a bazat pe antecedentele oferite de sporadicele 40 ELEMENTE DE STILISTICĂ MUZICALĂ abordări programatice ale perioadelor anterioare şi mai cu seamă pe creaţiile în genul simfoniei programatice semnate de Hector Berlioz (cu exemplul pregnant al „Simfoniei fantastice“) Ideea de bază ce stă la temelia poemului simfonic este generarea muzicii în concordanţă cu o idee poetică exprimabilă, descriptibilă în formă verbală, care va constitui programul lucrării muzicale şi care va trebui să fie cunoscut de către ascultător, orientându-i şi îmbogăţindu-i perceperea muzicii şi satisfacţia estetică prilejuită de aceasta Astfel se aşează într-un prim-plan subliniat ideea de conţinut muzical ce premerge şi condiţionează forma pe care muzica propriu-zisă o va adopta, formă ce se va plia în mod optim necesităţilor expresive şi descriptive ale ideii poetice Prin aceasta se lansează o polemică la adresa primatului formei şi proporţiei ca o condiţie a frumosului artistic, concepţie a esteticii clasicizante Polemica aceasta a devenit o dispută amplă în sânul vieţii muzicale a secolului XIX, cunoscând un moment de apogeu în cea de a doua jumătate a acestuia, având în vedere că o serie de personalităţi au rămas solidare principiului „muzicii pure“, cucerire de seamă a clasicismului, militând pentru primatul acestei modalităţi şi pentru ideea unităţii inseparabile înspre conţinut şi formă în muzică, unde conţinutul ar fi reprezentat tocmai de fenomenul sonorităţii organizate după legităţi specifice Personalităţile angajate în această dispută au fost compozitorii (în egală măsură şi rafinaţi teoreticieni) Franz Liszt şi Richard Wagner, de partea „muzicii cu program“ şi aşa- numitei atitudini novatoare, revoluţionare, pe de o parte, iar pe baricada conservatoare, tradiţionalistă şi partizană a conceptului „muzicii pure“ compozitorul Johannes Brahms şi renumitul critic vienez Eduard Hanslick În realitate, un poem simfonic bine realizat muzica nu pierde nimic din coerenţa sa specific muzicală chiar în absenţa programului respectiv, deci când este ascultat în condiţiile „muzicii pure “ Pe de altă parte, muzica creată în virtutea propriilor legităţi conţine potenţialităţi expresive capabile să determine în auditor mişcări emoţionale şi sugestii puternice, traductibile prin impresii subiective, imagini sau idei ce pot constitui germenul ad-hoc al unui virtual program Ca atare întreaga dispută, de altfel nerezolvată, a vizat mai curând elemente atitudinale decât elemente de esenţă profundă legate de fenomenul muzical Primatul ideii poetice, a conţinutului asupra formei a avut drept consecinţă tocmai manipularea sintezelor formale şi bogăţia experimentărilor de structură armonică, timbral-orchestrală şi factură instrumentală, contribuind în mod substanţial la progresele notabile înregistrate pe aceste coordonate ale limbajului muzical Nu este întâmplător faptul că Berlioz, Wagner şi mai târziu Richard Strauss, continuatorul poemului simfonic, se numără printre cei mai fecunzi inventatori de armonii şi sonorităţi orchestrale noi, iar Franz Liszt este unul dintre cei mai mari şi inventivi înnoitori ai tehnicii pianistice, reprezentant de vârf al virtuozismului tipic romantic, alături de „diabolicul“ Niccolo Paganini şi de inegalabilul poet al claviaturii Frédéric Chopin Bogata reprezentare a miniaturii vocale, liedul, gen în care se materializează zorii noului stil (în creaţia lui Franz Schubert) Alături de acesta, au creat capodopere ale genului Robert Schumann, Johannes Brahms, Hugo Wolf, Richard Strauss, Gustav Mahler – pentru a aminti doar pe cei mai de seamă De la lirism şi naivitate la dramatism şi tragism, întregul spectru al trăirilor celor mai particulare, mai intime au fost exprimate cu sensibilitate inegalabilă de aceşti mari maeştri Melodicitatea şi expresivitatea atât de variată a liedului, a esenţei sensibile şi rafinat stilizate a ELEMENTE DE STILISTICĂ MUZICALĂ 41 vocalităţii a avut o influenţă notabilă asupra întregii concepţii muzicale romantice, cu efecte4 directe asupra stilului instrumental Se pot cita în acest sens capodopere camerale ale lui Schubert derivând din lieduri nu mai puţin celebre (cvintetul „Păstrăvul“, cvartetul „Fata şi moartea“), „Cântece fără cuvinte“ pentru pian ale lui Mendelssohn, ornamentica şi cantabilitatea specifică a lui Chopin, dar mai ales frecventele valorificări ale liedului în marile simfonii post-romantice ale lui Gustav Mahler Opera, în paralel cu cristalizarea influentului stil italian de „bel canto“ strălucit reprezentant de Vicenzo Bellini, Gaetano Donizetti şi Giaccomo Rossini, primeşte puternice note de înnoire şi diversificare pentru tendinţele naţionale, manifestate mai întâi în Germania (Carl Maria von Weber) şi curând şi în Rusia (Ivanovici Glinka), Cehia (Bedrich Smetana) – pentru a aminti doar manifestările cele mai timpurii şi mai pregnante Primatul operei italiene se menţine, atât în virtutea extraordinarei tradiţii şi masivităţii producţiei, cât şi monumentalei creaţii a lui Giuseppe Verdi, care o aduce la un adevărat apogeu, cu trăsături de originalitate indeniabile Contemporan cu Verdi, Richard Wagner orientează opera naţională germană spre o puternică particularizare – aşa-numita dramă muzicală wagneriană În esenţă Wagner îşi propune să creeze o artă sintetică, numită de el „Gesamtkunst“, urmărind să înmănuncheze în modul cel mai intim solidar şi inseparabil toate componentele spectacolului liric – libretul conceput într-o firmă poetică, muzica, elementele plastice ale scenografiei şi costumelor Concepându-şi singur libretele, realizează texte poetic- teatrale de ridicată valoare, ce dau naştere unei noi direcţii stilistice în teatrul secolului XIX-XX, anume simbolismul Inovaţiile specific muzicale sunt masive: aria şi recitativul fuzionează în fluxul unui discurs de mare continuitate şi amploare, personajele, situaţiilor, sentimentelor şi diverselor simboluri din textul poetic li se asociază motive muzicale recurente, prelucrate tematic şi simfonic în întreaga substanţă a dramei, numite Leitmotive (motive conducătoare) Influenţa acestei concepţii grandioase, întemeiată în special pe valoarea incontestabilă a creaţiilor sale de maturitate a fost resimţită mai cu seamă în spaţiul german, dar un reflex al acesteia se resimte şi în ultimele creaţii ale lui Verdi, şi, mai târziu, la Puccini Şcolile naţionale romantice Cultivarea pitorescului, culorii locale şi exotismului, apelul la trecutul îndepărtat şi idealizat în legendă – sunt componente ale amintitei dihotomii real- imaginar Pe o asemenea cale este descoperită sursa folclorului, Germania şi Anglia având în această direcţie merite şi realizări importante (spre exemplu, denumirea de folclor provine din expresia englezească folk lore – înţelepciune a poporului, iar primele culegeri de mare cuprindere au fost realizate prin cercetarea folclorului literar german, de către Arnim şi Brentano – „Conţinutul minunat al băiatului“, şi respectiv de fraţii Grimm, cu culegerile de poveşti devenite celebre) Efectul interesului pentru expresia şi caracterul folcloric a avut efectul cel mai spectaculos la compozitorii reprezentând naţiunile a căror intrare în circuitul „marii muzici“ se produce numai în perioada romantică: cehii (prin Smetana şi Dvořák), polonezii (prin Chopin), ruşii (printr-o importantă pleiadă, cu Glinka, Ceaikovski, Borodin, Musorgski, Rimski- Korsakov), nordicii (prin danezul Gade şi norvegianul Grieg), în parte ungurii (prin Liszt, la nivelul unei inspiraţii relativ limitate la cultura lăutăriei practicate în spaţiul 42 ELEMENTE DE STILISTICĂ MUZICALĂ etnic maghiar) – şi, ceva mai târziu, orientarea spaniolilor spre specificul naţional propriu Şcolile naţionale romantice (ai căror reprezentanţi au asimilat şi practicat genurile, formele şi topica instrumentală general cultivate) şi-au adus o valoroasă contribuţie la îmbogăţirea limbajului muzical prin numeroasele elemente melodice caracteristice şi prin efectul acestora în introducerea unor savuroase coloraţii modale în cadrul armoniei (ce rămâne cu o structură de fond tonal-funcţională), prin vitalitatea unor ritmuri şi chiar structuri metrice sau frazeologice prevenind din folclor, prin inovaţii timbrale şi prin sonoritatea distinctă a limbilor naţionale folosite în muzica vocală Aspiraţia estetică Acoperirea extremelor – trecerea de la idealul de „frumos“ cu conotaţiile sale întrucâtva limitative la conceptul de „expresiv“ cu implicaţia unei mari mobilităţi şi libertăţi a sensibilităţii Lărgirea în consecinţă a spectrului categoriilor estetice – insistenţa înspre zugrăvirea sublimului, transcendentului, fragilităţii, suavităţii şi impresionabilităţii pe de o parte şi a grotescului, durerii, agresivităţii, brutalităţii, meschinăriei şi falsităţii pe de altă parte Aceste registre categoriale se vor face simţite tot mai mult pe măsura maturizării esteticii romantice, tinzând spre exces în perioada târzie a curentului Plierea lor pe versantele dihotomiei real-ideal este evidentă, iar conotaţiile filosofice şi sociale nu lipsesc (dezvoltarea acestora necesitând însă o discuţie aprofundată, cu implicarea a numeroase repede din afara domeniului strict muzical) 